text:
ULUTAGA NI VULI 16
Na ka Dina me Baleta na Mate
“Eda kila . . . na parofisai dina kei na parofisai lasu.”—1 JONI 4:6.
SERE 73 Vakadoudoutaki Keimami
KA ENA VULICI *
1-2. (a) E veivakacalai vakacava o Setani? (b) Na cava ena veivosakitaki ena ulutaga qo?
E TEKIVU veivakacalai na “tama ni lasu” o Setani mai na gauna i Atama kei Ivi. (Joni 8:44) E okati ena nona lasu na ivakavuvuli me baleta na mate, kei na bula ni oti na mate. Na ivakavuvuli qori e yavutaki kina e levu na ivakarau vakavanua kei na nodra rerevaki na mate. Sa rauta mera “vala vakaukaua” e levu na tacida mera “taqomaka” nodra “vakabauta” ni mate na wekadra se dua ena nodra itikotiko.—Juta 3.
2 Ke o sotava na ituvaki qori, o na dei vakacava ena ka e vakavulica na iVolatabu me baleti ira na mate? (Efeso 6:11) O na veivakacegui se veivakayaloqaqataki vakacava nira vakatovolei na tacida mera vakaitavi ena ivalavala e cata na Kalou? Ena veivosakitaki ena ulutaga qo na idusidusi e vakarautaka vei keda o Jiova. Meda dikeva mada qo na ka e tukuna na iVolatabu me baleti ira na mate.
KA DINA ME BALETA NA MATE
3. E veivakaleqai vakacava na imatai ni lasu?
3 A sega ni nakita na Kalou meda mate. Me rau bula tawamudu o Atama kei Ivi, e dodonu me rau muria na ivakaro rawarawa qo: “Mo kua ni kana mai na vunikau e kilai kina na ka vinaka kei na ka ca, ni o na mate dina ena siga o kania kina.” (Vkte. 2:16, 17) E qai vakavu leqa o Setani ni vakayagataka na gata me tukuna vei Ivi: “Drau na sega dina ni mate.” Ka ni rarawa ni vakabauta o Ivi na lasu qori mani kania na vuanikau, e kania tale ga o watina. (Vkte. 3:4, 6) Qori na sala e dewa kina na ivalavala ca kei na mate vua na kawatamata.—Roma 5:12.
4-5. E veivakacalai tiko ga vakacava o Setani?
4 Erau qai mate o Atama kei Ivi me vaka e tukuna o Jiova. Ia se lasutaka tiko ga o Setani na veika me baleti ira na mate. Toso na gauna e bulia eso tale na lasu. E dua na kena ivakaraitaki, oya ni bula tale tiko na yalo ni mate e dua. Levu na lasu qori e veivakacalai tiko me yacova mai nikua.—1 Tim. 4:1.
5 Na cava era vakacalai kina e levu? E kila o Setani na noda rai me baleta na mate, e vakayagataka qori me veivakacalai kina. Eda buli meda bula tawamudu, oya na vuna eda sega kina ni via mate. (Dauv. 3:11) E keda meca o mate.—1 Kor. 15:26.
6-7. (a) Vakacava e mana na sasaga i Setani me vunitaka na ka dina me baleta na mate? Vakamacalataka. (b) E yaga vakacava na ka dina me baleta na mate?
6 E sasaga tiko ga o Setani, ia e sega ni vunitaki rawa na ka dina me baleti ira na mate. Levu nikua era sa mai kila na kedra ituvaki na mate kei na inuinui ni veivakaturi, era vunautaka sara. (Dauv. 9:5, 10; Caka. 24:15) E veivakacegui na ka dina qori, eda sega kina ni rere se vakatitiqa. Kena ivakaraitaki, eda sega ni rerevaki ira na mate, se leqataka na ka ena yacovi ira. Eda kila nira sa mate, era sega tale ga ni veivakaleqai. E vaka ga nira mocelutu. (Joni 11:11-14) Era sega ni kila na mate na toso ni gauna. Ena gauna ni veivakaturi, o ira mada ga na sa mate makawa sara era na nanuma ni lekaleka ga na nodra mate.
7 E macala gona ni matata, rawarawa, e vakaibalebale tale ga na ka dina me baleti ira na mate. E veicalati kei na lasu nei Setani ni vakavu veilecayaki! E veivakacalai na lasu qori, e vakaucacataki tale ga kina na Dauveibuli. Meda kila vinaka na veivakacalai nei Setani, eda na dikeva na taro qo: E vakaucacataki vakacava o Jiova ena lasu i Setani? Ena nanumi kina vakacava ni tawayaga na isoro i Karisito? E kuria vakacava na rarawa kei na mosi?
VEIVAKACALAI NA LASU I SETANI
8. Me vaka e tukuni ena Jeremaia 19:5, e vakaucacataki vakacava o Jiova ena lasu i Setani?
8 Vakaucacataki o Jiova ena lasu i Setani me baleta na mate. E okati ena lasu qo na ivakavuvuli ni nodra 1 Joni 4:8) Na cava nomu rai me baleta na lasu qori? Koya e bibi sara, na cava na rai nei Jiova? E cata na veivakalolomataki.—Wilika Jeremaia 19:5.vakararawataki na mate ena bukawaqa. Qori e vakaucacataki kina na Kalou dauloloma! Ena sala cava? E nanumi ni dau veivakalolomataki me vaka na Tevoro. (
9. E veivakacalai vakacava na lasu i Setani me baleta na isoro i Karisito ena Joni 3:16 kei na 15:13?
9 E nanumi ni tawayaga na isoro i Karisito. (Maciu 20:28) E dua tale na lasu i Setani oya ni bula tiko e dua na ka nida mate. Ke dina qori, kena ibalebale eda sa bula tawamudu. Ena sega ni yaga nona mate o Karisito me keda ivoli meda rawata na bula tawamudu. Meda nanuma tiko ni isoro i Karisito e ivakaraitaki uasivi duadua ni loloma ni Kalou vua na kawatamata. (Wilika Joni 3:16; 15:13.) Vakasamataka mada na rai nei Jiova kei Luvena ena ivakavuvuli e beci kina na iloloma talei qori!
10. E kuria vakacava na rarawa kei na mosi na lasu i Setani?
10 E kuria na rarawa kei na mosi na lasu i Setani. De dua e dau tukuni vei ira na itubutubu era rarawataka na mate i luvedra ni sa kauta na Kalou me dua na agilosi. Vakacava e veivakacegui se kuria ga na nodra rarawa? E vakayagataki na ivakavuvuli lasu ni bukawaqa mai eli me tokona na veivakalolomataki, me vaka na nodra vakamai ena kau o ira na saqata na ivakavuvuli ni lotu. E tukuni ena dua na ivola me baleta na veivaqaqai ni lotu e Sipeni, nira rairai nanuma eso na dau veivakalolomataki qori mera “tovolea rawa” o ira na saqata na ivakavuvuli ni lotu “na bula i eli” mera veivutuni kina ni bera nira mate, mera kua ni lai vakararawataki i eli. Ena levu na vanua, eso era dau sokaloutaki ira na tukadra era sa mate, mera rokovi ira, se vinakata na nodra veivakalougatataki. Eso tale era via vakamarautaki ira na tukadra mera kua ni totogitaki. Ka ni rarawa ni sega ni veivakacegui na lasu i Setani, e vakavu nuiqawaqawa kei na rere.
DEI ENA KA DINA VAKAIVOLATABU
11. Ena sala cava era na rairai saga kina eso meda beca na Vosa ni Kalou?
11 Na noda lomani Jiova kei na nona Vosa ena uqeti keda meda muria na ka e vinakata, nira saga mada ga na wekada se itokani meda vakaitavi ena ivakarau vakavanua e sega ni vakaivolatabu me baleti ira na mate. Era na rairai saga mera vakamadualaki keda nira kaya nida sega ni dokai ira na mate se lomani ira. De dua era na tukuna ni noda sega ni vakaitavi era na mai vakaleqai keda kina o ira na mate. Eda na dei vakacava ena ka dina vakaivolatabu? Dikeva mada na sala o na muria kina na ivakavuvuli vakaivolatabu qo.
12. Na ivakarau vakavanua cava me baleti ira na mate e sega ni vakaivolatabu?
12 Meda “tawasei” keda mai na vakabauta kei na ivakarau vakavanua e sega ni vakaivolatabu. (2 Kor. 6:17) Ena yasayasa na Caribbean, era vakabauta e levu ni mate e dua, ena veilakoyaki na “yalona” me totogitaki ira na vakalolomataki koya. E kaya e dua na ivola, e rawa mada ga ni veivakaleqai na “yalo” qori ena dua na itikotiko. E kena ivakarau mai Aferika me ubi na iloilo ena nona vale o koya e mate, me vuki tale ga i lalaga na itaba. Na vuna? Era tukuna eso mera kua ni raica na mate na kedra itaba se ilovi ira! Nida qaravi Jiova, eda sega sara ga ni vakabauta na itukuni se vakaitavi ena ivalavala e tokoni kina na lasu i Setani!—1 Kor. 10:21, 22.
13. Na cava mo cakava me vaka e tukuni ena Jemesa 1:5, ke o lomatarotarotaka e dua na ivakarau vakavanua?
13 Ke o lomatarotarotaka e dua na ivakarau vakavanua se ivalavala, mo masu vei Jiova, kerea na vuku. (Wilika Jemesa 1:5.) Oti mo vakekeli ena noda ivola vakaivolatabu. Ke sega tiko ga ni matata, kere ivakasala vei ira na qase ena nomu ivavakoso. Era na sega ni tukuna na ka mo cakava, ia era na dusimaki iko ena ivakavuvuli vakaivolatabu, me vaka ena ulutaga qo. Ni o cakava qori, o sa vakavulica tiko na nomu “vakasama” mo “vakaduiduitaka na ka e donu mai na ka e cala.”—Iper. 5:14.
14. Eda na qarauna vakacava meda kua ni veivakatarabetaki?
14 “Cakava na ka kece me vakalagilagi kina na Kalou. Ni kua ni cakava e dua na ka mera tarabe kina.” (1 Kor. 10:31, 32) Nida vakatulewataka meda vakaitavi ena dua na ivakarau vakavanua, meda vakasamataka tale ga ni rawa ni vakaleqa na nodra lewaeloma eso tale, vakabibi o ira na tacida. Eda na sega ni via vakatarabetaka e dua! (Mari. 9:42) Eda na sega tale ga ni via vakacudrui ira na sega ni tiko ena dina. Na loloma ena uqeti keda meda vosa ena veidokai ni vakalagilagi kina o Jiova. Eda na sega ni via veiba se vakalewa na ka era cakava. Meda nanuma tiko ni yaga vakalevu na loloma! Nida vakaraitaka na itovo qori ena noda veinanumi kei na veidokai, ena rawa ni veisautaka na lomadra na dau veitusaqati.
15-16. (a) Na cava e ka vakayalomatua kina mera kila eso tale na noda vakabauta? Tukuna e dua na ivakaraitaki. (b) Ena yaga vakacava vei keda na Roma 1:16?
15 Mera kila ena nomu itikotiko ni o iVakadinadina i Jiova. (Aisea 43:10) Ke mate e dua na lewe ni nomu vuvale, era na cudru na wekamu kei ira ena nomu itikotiko ni o sega ni vakaitavi ena dua na kena ivakarau vakavanua. Ia ena rawarawa sara ke o vakamacalataka rawa vei ira na nomu vakabauta. E vola o Francisco, mai Mozambique: “Niu mai vulica na ka dina kei watiqu o Carolina, keirau tukuna vei ira na wekai keirau ni keirau na sega ni vakalomavinakataki ira na mate. Keirau vakatovolei sara ga ena gauna e mate kina o tuakai Carolina. Dau kena ivakarau me vakasilimi na yagonimate. Ena lai moce bogi tolu e dua na wekana voleka ena vanua e sova kina na wai ni sili. E kena inaki me vakamarautaka na yalo i koya e mate. Eratou vinakata gona na vuvale nei Carolina me lai moce e kea.”
16 Na cava erau cakava o Francisco? E kaya: “Ni keirau lomani Jiova, keirau via vakamarautaki koya tale ga, keirau sega ni via vakaitavi ena ivakarau qori. Eratou cudru vakalevu na vuvale nei Carolina. Eratou tukuna ni keirau beci koya e mate, eratou kaya tale ga ni ratou na sega ni gade mai se vukei keirau. Keirau sa vakamacalataka oti na ka keirau vakabauta, ya na vuna keirau sega ni veivosakitaka tale kina nira se cudru tiko. Era tovaki keirau eso na weka, era kaya ni keirau sa vakamacalataka oti na neirau vakabauta. Lakolako sa oti nodra cudru, keimami sa qai veiyaloni. Eso mada ga era lako mai vale nira vinakata na ivola vakaivolatabu.” Meda kua sara ni maduataka na noda vakatulewa meda tokona na ka dina me baleti ira na mate.—Wilika Roma 1:16.
VEIVAKACEGUI KEI NA VEITOKONI
17. Na cava ena uqeti keda meda itokani dina nira lolosi na tacida?
17 Ni dua na tacida e mate na wekana lomani, meda saga ena noda vinaka kece meda ‘itokani dina, meda tacina ena gauna ni rarawa.’ (Vkai. 17:17) Eda na vakaraitaka vakacava nida “itokani dina” nira vakatovolei na tacida mera vakaitavi ena ivakarau vakavanua e sega ni vakaivolatabu? Dikeva mada e rua na ivakavuvuli vakaivolatabu ena uqeti keda meda vakacegui ira na lolosi.
18. Na cava e tagi kina o Jisu? Cava eda vulica vua?
18 “Tagi vata kei ira era tagi.” (Roma 12:15) De dua ena dredre meda kila na ka meda tukuna vua e dua e lolosi tiko. Ena so na gauna, na noda tagi era na kila kina nida kauaitaki ira. Ni mate o Lasarusa na itokani i Jisu, e tagicaki koya o Meri, Marica, kei na so tale. Ni yaco yani o Jisu ni oti e va na siga, e kila ni sa vakarau vakaturi Lasarusa, ia e “tagi” tale ga. (Joni 11:17, 33-35) Eda kila e keri na ivakarau ni loma i Tamana. E vakadeitaka tale ga ni lomani ratou na vuvale i Lasarusa o Jisu, qori e vakacegui Marica sara ga kei Meri. Nira vakila tale ga na tacida na noda loloma kei na veinanumi, era na kila nida kauaitaki ira, eda tokoni ira.
19. Eda na muria vakacava na Dauvunau 3:7 nida vakaceguya na tacida e lolosi tiko?
19 “Na gauna ni tikolo kei na gauna ni vosa.” (Dauv. 3:7) E dua tale na sala meda vakaceguya kina na tacida e lolosi tiko, oya meda vakarorogo vinaka. Rogoci koya ni talaucaka na lomana, kua ni cudru ke ‘vosa vakalialia.’ (Jope 6:2, 3) De dua e kuria nona rarawa na nodra itovo se ka era tukuna na wekana era sega ni tiko ena dina. Mo drau masu vata. Masuti Jiova na “Daurogo masu” me vakaukauataki koya, me donu tale ga nona rai. (Same 65:2) Ke rawa, drau wili iVolatabu vata. Se wilika e dua na ulutaga veiganiti mai na noda ivola, me vaka na kena italanoa veiuqeti e dua na tacida.
20. Na cava eda na veivosakitaka ena ulutaga tarava?
20 Eda marau nida kila na ka dina me baleti ira na mate kei na inuinui totoka me baleti ira na tu ena ibulubulu nanumi! (Joni 5:28, 29) Koya gona, meda vakaraitaka ena noda vosa kei na ka eda cakava nida tokona ena yaloqaqa na ka dina vakaivolatabu da qai wasea yani ena gauna veiganiti kece. Ena veivosakitaki ena ulutaga tarava e dua tale na sala e saga kina o Setani mera kua ni kila na ka dina e levu, oya na vakatevoro. Eda na dikeva kina na vuna meda qarauna na ivalavala kei na ka ni veivakamarautaki e okati ena vakatevoro.
SERE 24 Gole Mai ina Ulunivanua i Jiova
^ para. 5 E veivakacalai o Setani kei ira na nona timoni nira lasutaka na kedra ituvaki na mate. Na kena itinitini? Era muria kina e levu na ivakarau vakavanua e sega ni vakaivolatabu. Ena yaga vei iko na ulutaga qo mo yalodina tiko ga vei Jiova ke ra saga eso mo vakaitavi ena ivakarau qori.
^ para. 55 IVAKAMACALA NI IYALOYALO: E rarawa na marama qo ni mate na wekana lomani, rau vakacegui koya na wekana rau tiko ena dina.
^ para. 57 IVAKAMACALA NI IYALOYALO: E vakekeli rawa e dua na tacida tagane me baleta na soqo ni veibulu qai vakamacalataka ena veidokai na nona vakabauta vei ira na wekana.
^ para. 59 IVAKAMACALA NI IYALOYALO: Rau vakaceguya na qase ni ivavakoso e dua na tacida e mate na wekana lomani.


c: text/html

text:
Featured
Page: 7
Sa mai vakaraitaka na dau ni veivakatavulici ena noda Timi ni lewe ya Vitu o Ben Gollings,ni na dua na malumalumu levu kevaka eratou sega ni saga meratou rawata nai ulu ni covi ni HSBC 7 series, ena nodratou na lai vakaitavi ena sotasota ni LA 7s. E ratou sa qarava oti na noda Timi […]
Era mai leqa e rauta ni 32 na lewenivanua ena Siga Vakaraubuka ena ualuvu ,tau bi ni uca kei na sisi ni qele mai na vualiku kei Idia. Ciqomi rawa nai tukutuku ena dredre era vakila na veikoro mai kea ena kuitaki ni nodra vale kei na veika era vakanuinui tu kina me baleta na […]
Ratou sa vaqarai tiko e lewe 4 mai vei ira na ovisa e Papua New Guinea ena vuku ni veika vakadomobula ka yaco e Mendi ena macawa sa oti. A mai mate kina e dua na lewenivanua , vakamai talega na veivale kei na iyau , ka toka sara ena udolu vakacaca na ‘kina’ nai […]
” CAGI NI DELAI YATOVA” – Oqo na matasere ka liutaka tiko o Ledua Cakacaka ka ratou cavu tu mai ena loma ni koro vakaturaga o Avea, Vanuabalavu mai na Yatu Lau, ka vuqa sara na nodratou sere me vaka na ‘ COKA KO DABEA, URA BUTA, kei na vuqa tale e dau taleitaki ka […]
Era mai leqa e 21 na lewenivanua ena otela na Mogadishu’s Hayat Hotel mai Somalia. E ratou veivuke na dau yadra mai kea vei ira na lewe 106 ka ra tao tu ena otela ni oti na veivanavanai kei na kacabote ni gausaukuro. Namaki tiko na kena rawa ni na tubu na wiliwili ni […]
Eratou sa mai vakaraitaka na Tabana ni Ovisa, ni sega ni dua na vakacalaka ena siga 3 sa oti ena vuku ni sotasota ni Coca-Cola Games vei ira na luveda. Sa mai vakaraitaka talega na Chief Operations Officer ena Tabana ni Ovisa, o ACP Abdul Khan ena nodra sa qarava sara vakavinaka na nodra i […]
E mai druka tale tiko ena i karua ni nodrau veivacu ni IBF, WBO, WBA (Super) heavyweight o Anthony Joshua vei Oleksandr Usyk ena poidi. Vakayacori na veivacu oqo ena mataka nikua. E ratou rivote taka tiko na tabana ni BBC, ni gauna e mai cava kina na veivacu , qai taura na beleti […]
Duatani na nona marau o Jope Saunitakali ni oti na nona raici luvena, o Joseva Ravuaka mai na Vunisea Secondary School, mai rawata na koula ena veitaucici ni 800 na mita ni sub-jujior boys. Tukuna o jope, me vaka ni rau tubutubu, e rau a raica tikoga na veika vakavuli nei Ravuaka, ia, gauna esa […]
E mai cavu i sausau nikua na koronivuli na Mahatma Ghandi Memorial School ,ena nodratou mai rawata ruarua na metali koula vei ira na Senior boys kei ira na senior girls,ena veitau cici ni dua na drau na mita(100 meters) ena yakavi nikua ,ka vakayacori ena HFC BANK STADIUM,ena ni sotasota ni Coca Cola Games,2022. […]
Mate e 21 ka mavoa e 33 ena gauna a kacabote kina e dua na gausaukuro ena loma ni dua na valenilotu ena gauna era masumasu tu kina na lewena. Yaco na ka vakadomobula oqo ena Vukelulu mai Kabul e Afghanistan. Era ciciva yani na dauveivueti na vanua ka sa yaco tu kina na leqa […]

robotstxt: allowed

filter: keep


text:
WASE 25
Vakabula na Vukavuka
MACIU 8:1-4 MARIKA 1:40-45 LUKE 5:12-16
-
VAKABULA O JISU NA VUKAVUKA
E vaka e kama na veigasau na irogorogo ni veika veivakurabuitaki e cakava o Jisu, ni ratou lai vunau kei na va nona tisaipeli ena “valenilotu ena yasayasa taucoko o Kalili.” (Marika 1:39) E yaco sara na irogorogo qori ina dua na korolevu e tiko kina e dua e tauvi vukavuka. E tukuna na vuniwai o Luke ni “vukavuka na yagona taucoko.” (Luke 5:12) Ni kakana na mate rerevaki qo, e rawa sara ga ni bulicaki vakatani eso na tikiniyago.
E vakaloloma dina na vukavuka qori qai dodonu me tiko taudua ga. Ni volekati ira eso tale, ena kacivaka: “Dukadukali, dukadukali!” mera taqomaki kina mai na kena rawa ni dewavi ira na mate. (Vunau ni Soro 13:45, 46) Ia na cava e cakava na vukavuka qo? E torovi Jisu yani, e cuva vua qai vakamamasu: “Turaga, ke oni vinakata, ni vakasavasavataki au mada.”—Maciu 8:2.
E vakasakiti dina nona vakabauti Jisu na tagane qo! Sa na rairai vakaloloma mada ga ena vuku ni kena mate! Na cava ena vakayacora o Jisu? Na cava mada o na vakayacora ke o tiko e kea? Ena levu ni nona loloma, e dodoka na ligana o Jisu me tarai koya. E kaya vua o Jisu: “Au vinakata! Mo savasava mai.” (Maciu 8:3) Ena rairai dredre mera vakabauta eso na kena yali vakasauri na nona vukavuka na tagane ya.
Vakacava o na taleitaka me nomu tui e dua e yalololoma qai tu vua na kaukaua me vakataki Jisu? Na ka e vakayacora o Jisu vua na vukavuka e vakadeitaka vei keda ni na vakayacori na parofisai vakaivolatabu qo ni sa veiliutaki e vuravura taucoko: “Ena lomani ira na vakaloloma kei na dravudravua. Ena vakabula tale ga na dravudravua.” (Same 72:13) Io, ena qai vakayacora ena gauna qori o Jisu na lomana, me vukei ira kece era rarawa tu.
O se rairai nanuma tiko ni se bera mada ga ni vakabulai na vukavuka, sa vakavu maue rawa tiko ena levu na vanua na cakacaka vakaitalatala i Jisu. Sa qai wacava mera rogoca na ka vakatubuqoroqoro e cakava qo. Ia e sega ni vinakata o Jisu mera vakabauti koya ga na lewenivanua ena vuku ni ka era rogoca. E kila vinaka tu ni na sega ni veivakurabuitaki na kena vakayacori na parofisai e tukuni kina ni na “sega ni rogo na domona e gaunisala.” (Aisea 42:1, 2) E mani vakarota na tagane vukavuka o Jisu: “Kua mada ni lai talanoataka vua e dua, mo lai vakaraitaki iko ga vua na bete, mo qai cabora na isolisoli e vakarota o Mosese, me ivakadinadina vei ira.”—Maciu 8:4.
Ia ena levu ni nona marau na tagane qo ni sa vakabulai, e sega ni kinoca rawa e lomana na ka e yaco vua. E lai talanoataka wavoki na ka kece e yaco. Na levu ni kena vakavu kauai qori kei na lomatarotaro, sa sega wale ga ni doudou kina o Jisu me lako ina koro. Ia era se tabili ga yani vua na lewenivanua mera lai rogoci koya, ra vakabulai tale ga mai na kedra mate.


text:
Turaganilewa
Chapter 16
Sa lako o Samisoni ki Qasa ka raica e dua na yalewa ni gaunisala ka rau sa tiko vata sara.
2 Ni sa rogovaki yani e Qasa, "Sa yaco mai o Samisoni!" era sa vakavolivolita na vanua ka toka vuni ena bogi taucoko ka wawa tiko ena matamata ni koro. Era sa tiko vakanomodi ka tukuna tiko, "Ni sa kida mai na rarama ni mataka, meda na vakamatei koya."
3 Sa toka malua o Samisoni me yacova na bogi levu tutu, saqai taura na katuba ni matamata ni koro kei na kena duru ruarua ka basuka, ka colata e domona, ka colata ki na ulunivanua donui Epironi.
4 Sa oti oqo, sa tekivu me lako na nona dodomo ki vua e dua na goneyalewa ena Buca mai Soreki, ka yacana o Tilaila.
5 Era sa lako mai vua na veiliutaki e Filisitia ka tukuna vua, "Temaki koya mo kila rawa na vu ni nona kaukauwa kei na kena sala kece me vakamalumalumutaki kina, me rawa ni da vesuki koya ka vakararawataki koya; keimami na solia vakayadua vei iko e tinikadua na drau na tiki ni siliva."
6 O Tilaila sa vakamasuti Samisoni, "Mo tukuna mada vei au se sa tiko e vei na vu ni nona kaukauwa, kei na ka mo vesuki kina mo kune rarawa."
7 Sa tukuna vua o Samisoni, "Kevaka era sa vesuki au ena vitu na wa ni dakai titi e se bera ni vaka mamacataki, oqori au na malumalumu kina ka vaka ga e dua tale na tamata."
8 Era sa kauta mai vua o ira na veiliutaki e vitu na wa era se bera ni mamaca, ka sa vesu kina o Samisoni.
9 Era sa tiko talega e kea e so na tamata era sa vuni tiko ena rumu nei Tilaila. Sa kaci yani o Tilaila, "Era sa lako mai oqo na Filisitia me ra samuti iko, Samisoni!" sa vakacavukataka kece na kena i vesu o koya me vaka na wa sa kama. Sa sega tikoga ni kilai na nona kaukauwa.
10 Sa tukuna vua o Tilaila, "Raica o sa vakalialiai au ka lasutaki au. "mo tukuna mada vei au na ka mo vesuki kina."
11 Sa tukuna tale vua, "Kevaka era sa vesuki au ena dali vovou e se bera ni vakayagataki, au sa na qai malumalumu ka vaka ga e dua na tamata."
12 Sa qai vesuki Samisoni o Tilaila ena wa vovou ka kaila yani, "Era sa tu oqo na Filisitia, Samisoni!" Era sa tu oti e ke na tamata ia o Samisoni sa vakamavoataki ira vakaca sara me vaka na wa sa cacavukavuka.
13 Sa tukuna tale vei Samisoni o Tilaila, "Me yacova mai oqo o sa vakalialiai au ka lasutaki au tikoga. Tukuna vei au na cava mo vesuki kina." Sa qai tukuna vua o Samisoni, "Na noqu tobe vituvitu me tali vata na vulovulo".
14 Sa talia vata vakaukauwa na uluna kei na vulovulo kina kau o Tilaila, ka kaci yani "Era sa tu oqo na Filisitia Samisoni!" Ni sa yadra mai na moce o koya, sa tacavu kecega mai na veika sa tali ka vesu vata tu kina na uluna.
15 Sa vosa tale o Tilaila vei koya, "O sa tukuna rawa vakacava, 'Au sa domoni iko,' ni sa sega ni tiko na yalomu vei au? O sa vakalialiai au vakatolu oqo ka o sa cakava tiko e dua na lasu kaukauwa."
16 Sa qai yaco ni sa levu tiko ga na cikecike nei Tilaila vei Samisoni ena veisiga kei na vosa ni veivakayavalati, sa vaka ni sa yali vua na yalona,
17 Sa qai dolava na yalona taucoko vei Tilaila ka tukuna vua, "E se sega vakadua ni bau koti modri na uluqu, ni'u sa vakatabui me'u Nona na Kalou mai na ketei tinaqu kevaka sa tasivori na uluqu taucoko, ena qai biuti au na noqu kaukauwa, au na qai malumalumu me vaka ga e dua na tamata."
18 Ni sa raica o Tilaila ni sa vosa dina tiko mai vu ni yalona, sa qai kacivi ira na veiliutaki ni Filisitia ka vaka, "Mo ni lako kece tale mada mai ni sa qai tukuna kece o koya mai na vuniyalona." Sa ra qai lako kece mai vua na veiliutaki ni Filisitia ena nodra kauta vata mai nai lavo.
19 Sa qai vakamoceri Samisoni ena duruna, ka kaciva mai e dua na tagane me mai kotiva na nona tobe e vitu. Sa vakatekivu me vakararawataki koya ni sa biuti koya na kaukauwa.
20 Sa tukuna o koya, "Era sa tu oqo na Filisitia, Samisoni!" Sa yadra mai na moce, ka tukuna, "Au na lako mada yani me vaka e liu ka kureitaki au mada." Sa sega ni kila ni sa biuti koya ko Jiova.
21 Era sa tauri koya na Filisitia, ka ceuta laivi na yaloka ni matana ka kauti koya sobu ki Qasa. Era sa vesuki koya vata kei na bai varasa ka sa vakararawataki vakaca sara e valenisoro.
22 Sa tubu tale na dra ni uluna mai na gauna sa tasivori kina.
23 Era sa soqoni vata mai na turaga veiliutaki e Filisitia, me ra vakacabora nai soro levu vei Tekoni na nodra kalou ena marau. Era sa tukuna; "Na noda kalou sa soli Samisoni na keda meca ki na ligada!"
24 Ni ra sa raici koya na tamata, e ra sa vakacerecerea na nodra kalou ni ra sa tukuna: "Na noda kalou sa solia na keda meca kina ligada,na dauveivakarusai ni noda vanua, kei koya sa vakalevutaka na mate ni noda vanua."
25 Sa qai yaco ni ra sa marau tiko vakalevu, era sa kaci yani, "Me kau mai vakatotolo o Samisoni, me mai vakaraitaki koya vei keda." Sa qai kau mai o Samisoni mai valeniveivesu me vakaraitaki koya vei ira. Era sa vesuki koya tu ena kedrau veimama na duru lelevu.
26 Sa vosa o Samisoni vei koya sa tiko ena yasana ka dua, "Me'u tara mada na duru sa taura tiko na vale taucoko oqo, e rawa ni'u ravi tiko kina."
27 Na vale levu oqo era sa sinai tu kina na tagane kei na yalewa, o ira kece talega na veiliutaki era sa tiko kina. Era sa lewe tolu na udolu na tagane kei na yalewa era sa tiko e dela ni vale me saravi Samisoni ni sa vakaraitaki koya tiko.
28 Sa kacivi Jiova tale o Samisoni ka vaka: "I Jiova na Kalou, Mo ni nanumi au, au kerea! Mo ni vakaukauwataki au tale vakadua au kerea, Na Kalou, ena dua ga nai cegu me'u sauma lesu kina vei ira na Filisitia na ka era cakava kina mataqu!"
29 Sa qai taura o Samisoni na duru ruarua ena loma ni vale, sa ravita vakaukauwa, dua ena ligana i mawi ka dua tale ena liganai matau.
30 Sa tukuna mai o Samisoni, "Me'u mate vata kei ira na Filisitia!" Ka sa biliga na duru ena nona kaukauwa taucoko, ka sa kasura mai na vale taucoko vei ira na veilutaki kei ira na tamata era sa tiko kina. Sa levu sa vakamatea o koya ena nona mate mai nai wiliwili ni mate ni sa bula tiko o koya.
31 Era sa lako mai na tacina kei ira kece na wekai tamana ka kauti koya ka buluta ena kedrau veimama o Sova kei Esitaroci ena i bulubulu nei Manoa na tamana, sa vakatulewa e Isireli o Samisoni me ruasagavulu na yabaki.


text:
Ivakaraitaki
Na ivakaraitaki e dua na fomu ni sega-ni-vosa veitaratara se segi-ni-voqa veitaratarana veika e laurai ena kena laurai e vakadewataka na itukutuku bibi eso, ena kena itutu, se veisotara kei na vosa. Na ivakaraitaki e oka kina na yavavala ni liga, matana, se dua tale na tiki ni yago. Ivakaraitaki duidui mai na yago sega-ni-vosa veitaratara oqori e sega ni veitaratara vakatabakidua na itukutuku, me vakataka na vakaraitaki ni veika e vakaraitaki wale tu ga, ivakarau ni veiqaravi, se ivakaraitaki ni veisoqomi.[1] Na ivakaraitaki e rawa kina ki na tamata yadua me tukuna na duidui ni nanuma kei na vakanananu, mai na veibeci kei na veimecaki ki na veivakadonui kei na veivinakati, vakavuqa vata kei na yago vosa me ikuri ki na veivosa ni ra vosa. Na cakacaka vakasisila kei na vosa e rau cakacaka vakataki ira, ia e duavata me vakabibitaki ka vakaibalebale.
Veitikina[veisau | edit source]
- ↑ Kendon, Adam. (2004) Gesture: Visible Action as Utterance. Cambridge: Cambridge University Press. ISBN 0-521-83525-9


text:
Wase 84
Na ivakatakila sa soli yani mai vei Josefa Simici na Parofita mai Katiladi, Oaio, ena 22 kei na 23 ni Sepiteba, 1832. Ena vula ko Sepiteba, era sa tekivu tadu lesu tale tiko yani na italatala qase ka ra kaulotu ki na veivanua mai na tokalau me ra laki solia na itukutuku ni nodra veiqaravi. A ciqomi na itukutuku oqo ena nodra tiko vata ena gauna ni marau oqo. Sa mani lewa kina na Parofita me sa ivakatakila me baleta na matabete.
1–5, Me na tara ko Jerusalemi Vou kei na valetabu mai Misuri; 6–17, Sa tuvai na ilesilesi vakabete, me tekivu vei Mosese ka kauta lesu ki vei Atama; 18–25, Sa tiko ena matabete cecere na idola ni nona kilai na Kalou; 26–32, Sa tiko ena matabete lailai na idola ni nodra veiqaravi na agilosi kei na kosipeli ni vakavakarau; 33–44, Era na rawata na bula tawamudu ko ira na tamata ena bubului kei na veiyalayalati ni matabete; 45–53, Sa vakararamataki ira na tamata na Yalo i Karisito, a ra sa bula ivalavala ca na lewei vuravura; 54–61, Me ra vakadinadinataka na yalododonu na veika era sa ciqoma; 62–76, Me ra vunautaka yani na kosipeli, ka na qai muri mai na ivakatakilakila; 77–91, Me ra kakua ni kau ilavo se taga ivaqa ko ira na italatala qase ni ra sa lako yani, ia ena vakaceguya na nodra leqa na Turaga; 92–97, Sa waraki ira tu o ira era na sega ni ciqoma na kosipeli na mate veitauvi kei na veicudruvi; 98–102, Sa soli mai na sere vou ni kena vakabulai ko Saioni; 103–110, Na tamata yadua me vakayacora na nona itavi me vaka na ilesilesi sa kacivi kina; 111–120, Me ra vunautaka yani na italai ni Turaga na veika vakasisila kei na veivakarusai ena yaco ena veisiga mai muri.
1 E dua na ivakatakila nei Jisu Karisito ki vua na nona tamata ko Josefa Simici Lailai, kei iratou e lewe ono na italatala qase, ena nodratou vakaduavatataka na lomadratou ka atabalaka cake na domodratou ena masu.
2 Io, na vosa ni Turaga me baleta na nona lotu, sa tauyavutaki ena veisiga e muri oqo me baleta na nodra avakalesui mai na nona tamata, me vaka sa tukuna mai na gusudra na nona bparofita, kei na nodra vakasoqoni na nona cyalododonu me ra tu ena dUlunivanua ko Saioni, sai koya na eJerusalemi Vou.
3 Na koro oqo ena tara, me tekivu mai na tikina ni avaletabu, me vaka a lesi ena iqaqalo ni ligana na Turaga, ena iyalayala ni Yasana ko Misuri vaka ki na ra, ka vakatabui mai na ligai Josefa Simici Lailai, vata kei ira sa dau taleitaka vakalevu na Turaga.
4 Sai koya vakaidina oqo na vosa ni Turaga, ni na tara na koro ko aJerusalemi Vou ena nodra sa vakasoqoni vata mai na yalododonu, me tekivu ena vanua oqo, na tikina ni bvaletabu, na valetabu ka na tara ena itabatamata oqo.
5 Ni se bera vakaidina ni takali kece yani na itabatamata oqo sa na tara e dua na vale vua na Turaga, ia ena vakaruguta e dua na o, raica na o ni nona alagilagi na Turaga, io ena vakasinaita na loma ni vale.
6 Kei ira na luvei Mosese, me vaka na Matabete Tabu ka a ciqoma mai na aligai na vugona, ko bJecoro;
7 Ia a ciqoma ko Jecoro mai na ligai Kelepi;
8 Ia a ciqoma ko Kelepi mai na ligai Ilaiu;
9 Ia ko Ilaiu mai na ligai Jeremi;
10 Ia ko Jeremi mai na ligai Kata;
11 Ia ko Kata mai na ligai Iseia;
12 Ia ko Iseia a ciqoma mai na liga ni Kalou.
13 Raica a bula ko Iseia ena gauna i Eparaama, ka a vakalougatataki mai vei koya—
14 Ko aEparaama oqo a ciqoma na matabete mai vei bMelikiseteki, ko koya a ciqoma ena kena veitarataravi sobu mai vei ira na nona qase me yaco sara yani vei cNoa;
15 Ia mai vei Noa ka kauta lesu vei aInoki, ena kena veitarataravi sobu mai vei ira na nodrau qase;
16 Ia mai vei Inoki ki vei aEpeli, o koya a vakamatei ena binaki nei tuakana, ka a cciqoma na matabete ena ivakaro ni Kalou ena ligai tamana ko dAtama, o koya na imatai ni tamata—
17 Sa mai tudei tu na amatabete oqo ena nona lotu na Kalou ena veitabatamata kecega, ka sa sega na itekivu ni kena siga se na icavacava ni kena yabaki.
18 Ia sa vakadeitaka talega na Turaga vei aEroni kei ira na nona kawa e dua na bmatabete ena nodra veitabatamata kecega, ia ena tudei tu na matabete oqo ka na dau csala vata tiko me sega ni mudu kei na matabete ena kena ivakarau e savasava duadua vua na Kalou.
19 Ia na matabete cecere ena cakacakataka na kosipeli ka na taura tu na idola ni veika avuni ni matanitu, io na idola sara mada ga ni nona bkilai na Kalou.
20 Ia, ena vakatakilai mai na kaukauwa ni bula vakalou ena kena aveicakacaka vakalotu.
21 Ia kevaka e sega na kena veicakacaka vakalotu, kei na adodonu ni matabete, ena sega ni vakaraitaki vua na tamata ena bula vakayago oqo na kaukauwa ni bula vakalou;
22 Io kevaka sa sega na veika oqo ena sega ni raica rawa na atamata na matana na Kalou, io na Tamana, me qai bula tiko.
23 Ia na veika oqo a vakavulici ira kina vakamatata na luvei Isireli ko aMosese ena loma ni lekutu, ka segata kina vagumatua me bvakatabui ira na nona tamata me rawa kina ni ra craica na mata ni Kalou;
24 Ia era sa avakaukauwataka ga na lomadra ka sega ni tiko rawa ena nona iserau; o koya, ni sa waqa na bcudru ni Turaga ena vukudra; sa bubului kina ena nona cudru, ni ra na sega ni ccuru ki na nona ivakavakacegu ni ra sa tiko ga ena lekutu, io na vakacegu oqo sai koya na taucoko ni nona lagilagi.
25 O koya oqo, sa toki aMosese tani kina ena kedra maliwa, ka vakatalega kina na bMatabete Tabu;
26 Ia a qai tiko ga na ilesilesi ni amatabete lailai, na matabete oqo e tiko kina na bidola ni nodra cveiqaravi na agilosi kei na kosipeli ni vakavakarau;
27 Na kosipeli oqori e kosipeli ni aveivutuni kei na bpapitaiso, kei na cvakabokoci ni ivalavala ca, kei na dlawa ni ivakaro ni bula evakayago, ka a vakavuna na Turaga ena nona cudru me tomani tikoga ena kawa i Eroni vei ira na luvei Isireli me yacovi fJoni, o koya ka a vakatubura na Kalou, ka sa gvakasinaiti tu ena Yalo Tabu mai na ketei tinana.
28 Ni a papitaisotaki ko koya ni sa gone lailai ga, ka tabaki koya na agilosi ni Kalou ki na kaukauwa oqo ni sa qai bogi walu, me vakamalumalumutaka na matanitu vaka-Jiu, ka me avakadodonutaka na nona sala na Turaga e matadra na nona tamata, me ra vakarautaki kina ena nona lako mai na Turaga, o koya sa soli e ligana na kaukauwa bkecega.
29 Ka dua tale, sa kilikili me tu na ilesilesi vakaitalatala qase kei na bisopi, io erau sa aitutu ga ena matabete levu.
30 Raica sa kilikili tale ga me tu na ilesilesi ni ivakavuvuli kei na dikoni, ia erau sa itutu ena matabete e ra; io na matabete a vakadeitaki vei Eroni kei ira na nona kawa.
31 Ia, me vaka au a tukuna me baleti ira na kawa i Mosese—ko ira na kawa i Mosese kei ira talega na kawa i Eroni era na cabora na aivakacacabo ka na isolisoli sa dodonu ena vale ni Turaga, io na vale oqori ena tara ena itabatamata oqo me nona na Turaga, ena tara ena bvanua vakatabui ka’u sa dusia oti—
32 Era na vakasinaiti na kawa i Mosese kei na kawa i Eroni ena alagilagi ni Turaga, ena bUlunivanua ko Saioni ena nona vale na Turaga, dou sa nodrau kawa, koi kemudou; kei na vuqa tale au sa kaciva ka tala yani me ra tara cake na noqu clotu.
33 Ni ko koya sa ayalodina ena kena rawati na bmatabete ruarua au sa tukuna tiko oqo, ka vakalevulevuya na itavi era kacivi kina, era na cvakatabui ena Yalo ka na vakavoui na yagodra.
34 A sa yaco me ra luvei Mosese ka luvei Eroni ka ra sa akawa i bEparaama, kei na lotu kei na matanitu, ka ra sa cdigitaki ni Kalou.
35 Ia ko ira kece era sa ciqoma na matabete era sa ciqomi au, sa kaya na Turaga;
36 Ni ko koya sa ciqoma na noqu italai sa aciqomi au;
37 Ia ko koya sa aciqomi au sa ciqomi Tamaqu;
38 Ia ko koya sa ciqomi Tamaqu sa ciqoma na matanitu i Tamaqu; o koya ena soli kina vua na ka akecega sa tu vei Tamaqu.
39 Ka sa vakaoqori na abubului kei na veiyalayalati e nona na matabete.
40 Ia, ko ira kece era sa ciqoma na matabete, era sa ciqoma na bubului kei na veiyalayalati oqo nei Tamaqu, ka na sega vakadua ni voroka ko koya, ena sega talega ni rawa ni yavalati.
41 Ia ko koya ena avoroka na veiyalayalati ni sa ciqoma oti, ka qai vuki tani vakadua mai kina, ena bsega sara ni vosoti na nona ivalavala ca ena bula oqo se na bula sa bera mai.
42 Raica ena ca vei ira kece sa sega ni curu ki na matabete oqo dou sa ciqoma, ka’u sa vakadeitaka oqo vei kemudou sa tiko eke edaidai, ena domoqu sa rogo mai lomalagi; raica au sa lesi ira na kai lomalagi kei ira na noqu aagilosi me ra vakatawai kemudou.
43 Kau sa solia vei kemudou e dua na ivakaro mo dou qarauni kemudou kina, mo dou gumatua ni amuria na veivosa ni bula tawamudu.
44 Ni dou na abula ena vosa kecega e tau mai na gusuna na Kalou.
45 Ni dina na avosa ni Turaga, ia ni ka kecega e bdina e vu ni rarama, ia na ka kecega e vu ni rarama e Yalo Tabu, io na Yaloi Jisu Karisito.
46 Ia na Yalo sa avakararamataki ira na tamata bkecega era sa lako mai ki vuravura; ka vakakina ni Yalo sa vakararamataki ira na tamata kecega e vuravura, era vakatudaliga ki na domo ni Yalo.
47 Ia ko ira kecega sa vakatudaliga ki na domo ni Yalo era na lako yani vua na Kalou, io na Tamada.
48 Ka na avakavulici koya ko Tamada ena bveiyalayalati sa vakavouya ka vakadeitaka vei kemudou, sa vakadeitaki vei kemudou me yaga vei kemudou, e sega ni yaga walega vei kemudou, ia me yaga ki vuravura kecega.
49 Ka ra sa bula ivalavala ca na tamata kecega e avuravura, ia era sa vutugu ena bbutobuto kei na veivakabobulataki ni ivalavala ca.
50 Ia ena vuku ni ka oqo dou na kila kina ni ra sa avakabobulataki tu ena bivalavala ca, ni ra sa sega ni lako mai vei au.
51 Ni ko ira kecega sa sega ni lako mai vei au era sa vakabobulataki tu ena ivalavala ca.
52 Ia ko koya sa sega ni ciqoma na domoqu, sa sega ni kila na adomoqu, io sa sega ni noqu.
53 Ia ena ka oqo dou na kilai ira kina na dodonu mai na ivalavala ca, ka vakakina ni sa avutugu tu ko bvuravura taucoko ena civalavala ca kei na butobuto io ena gauna sara ga oqo.
54 Ka sa dau vakabutobutotaki na nomudou vakanananu ena veigauna sa oti ena vuku ni atawavakabauta, ka vakakina ena nomudou dau vakawalena na veika dou sa ciqoma—
55 Na adokadoka kei na tawavakabauta oqori sa vakavuna na kena cudruvi na lotu raraba.
56 Io na cudruvi oqori sa tau vei ira na lewei Saioni, ia vei ira taucoko.
57 Ia era na cudruvi tu ga me yacova na gauna era sa veivutuni ka nanuma kina na aveiyalayalati vou, io na biVola i Momani kei na ivakaro au sa solia ctaumada vei ira, sega walega me ra tukuna, ia me ra dcakava me vaka na veika au sa vola—
58 Io me ra vuataka na vua e kilikili kei na matanitu i Tamadra; kevaka e sega ena wawa tiko ga na veivakanakuitataki kei na veilewai me na tau vei ira na luvei Saioni.
59 Era na vakadukadukalitaka li na noqu vanua tabu ko ira na lewe ni matanitu? Au sa kaya vakaidina vei kemudou, E segai sara.
60 E dina, e dina au sa kaya vei kemudou dou sa rogoca na noqu avosa, sai koya na domoqu, dou na kalougata ena gauna kece dou ciqoma kina na veika oqo;
61 Niu na avosoti kemudou ena nomudou ivalavala ca ena ivakaro oqo—mo dou tudei tikoga ena nomudou vakanananu ena bgauna kecega, kei na yalo ni masumasu, ena wasei ni ivakadinadina ki vuravura taucoko me baleta na veika sa vakatakilai vei kemudou.
62 O koya, mo dou alako yani kina ki vuravura kecega; kei na veivanua kecega dou sega ni rawa ni lako kina mo dou talatala yani kina, me na tete yani kina na ivakadinadina mai vei kemudou ki vuravura kecega ki vei ira na tamata kecega.
63 Ia me vaka au a tukuna vei iratou na noqu iapositolo, au na tukuna tale ga vei kemudou, ni dou sa noqu aiapositolo, raica dou sa bete levu ni Kalou; io sai kemudou sa bsolia vei au ko Tamaqu; raica dou sa cwekaqu;
64 Ia, me vaka au a tukuna vei iratou na noqu iapositolo, au na tukuna tale ga vei kemudou, raica ko aira yadua sa bvakabauta na nomudou veivosa ka papitaiso e wai me cbokoci kina na ivalavala ca, era na ciqoma na dYalo Tabu.
65 Ia na aveivakatakilakila oqo, era na cakava ko ira sa vakabauta—
66 Era na kitaka na acakacaka e veivakurabuitaki e vuqa ena yacaqu;
67 Era na vakaseva tani na tevoro ena ayacaqu;
68 Era na avakabulai ira sa tauvimate ena yacaqu;
69 Era na rawata me ra rai na mataboko ka rogo na didivara, ena yacaqu;
70 Ka na vosa rawa na yamedra na galu;
71 Ia kevaka e dua sa via avagagai ira, era na sega ni ca kina;
72 Ka na sega talega na kaukauwa ni gata weli gaga me vakaleqai ira.
73 Ia au sa solia vei ira e dua na ivakaro, me ra kakua ni adokadokataka na veika oqo, io me ra kakua tale ga ni ra tukutukuni ira kina ki vuravura; raica sa soli vei kemudou na veika oqo, me yaga vei kemudou ka mo dou vakabulai kina.
74 E dina, e dina au sa kaya vei kemudou, ko ira sa sega ni vakabauta na nomudou vosa, ka sega ni apapitaiso e wai ena yacaqu me bokoci kina na nodra ivalavala ca, ka ra ciqoma na Yalo Tabu, era bna cudruvi, io era na sega ni rawata na matanitu i Tamaqu, na vanua keirau sa tiko kina kei Tamaqu.
75 Ia na ivakatakila oqo vei kemudou, kei na ivakaro, me sa tekivu vakayacori sara ga ena auwa oqo e vuravura taucoko, io me vunautaki yani na kosipeli vei ira kecega era sa bera ni rogoca.
76 Ia, au sa kaya vakaidina vei ira kecega sa soli vei ira na matanitu—me na vunautaki yani vei ira mai vei kemudou, me ra veivutunitaka na caka cala kecega era dau cakava tu e liu; raica era na cudruvi ena nodra loma ca ka tawavakabauta, ka vakakina ko ira na wekamudou mai Saioni ni ra a saqati kemudou, ni’u sa talai kemudou yani.
77 Raica au sa kaya tale ga vei kemudou na wekaqu, au sa vakatokai kemudou me tekivu oqo ka lako yani mo dou wekaqu, raica sa kilikili me’u tukuna vei kemudou na ivakaro oqo, io mo dou sa wekaqu me vakataki ira na wekaqu ena gauna au a tiko voli kina ena kedra maliwa, raica era a lako yani ka vunautaka na kosipeli ena noqu kaukauwa;
78 Ia au a vakatara vei ira me ra kakua ni kau ailavo se na taga ivaqa, io me kakua tale ga ni rua na nodra kote.
79 Raica au sa talai kemudou yani mo dou vunauci ira na kai vuravura, ka na kilikili kaya na kena aisau na tamata daucakacaka.
80 Raica ko koya sa lako yani ka avunautaka na bkosipeli oqo ni matanitu ka sega ni guce me yalodina tiko ena ka kecega, ena sega ni lomaocaocataka e dua na ka, io ena sega ni butobuto na yalona, se na yagona, na sui, se na isema, ena kilai ni sa lutu ki na qele e dua na cdrau ni uluna. Raica era na sega tale ga ni viakana se viagunu.
81 O koya, mo dou kakua ni alomaocaoca ena vuku ni mataka; me baleta na ka mo dou kania se na ka mo dou gunuva, se na ka mo dou vakaisulu kina.
82 Dou nanuma na viavia ni veikau, era sa tubu vakaevei, era sa sega ni daucakacaka se dautali; raica na matanitu kecega e vuravura ena kedra lagilagi kecega, sa sega ni ukutaki me vaka e dua vei ira oqo.
83 Raica sa akila tiko na bTamamudou, o koya sa tiko mai lomalagi, ni dou gadreva na veika kece oqo.
84 O koya mo dou laiva kina na siga ni mataka me alomaocaocataka na kena veika.
85 Dou kakua ni lomaocaocataka na aka mo dou kaya; ia mo dou bkumuna cake ena nomudou vakasama e veigauna na vosa ni bula, ka na qai csoli vei kemudou ena kena auwa na veika me tukuni me ganita na tamata yadua.
86 O koya me kakua kina ni dua na tamata vei kemudou ena lako yani me vunautaka na kosipeli ni matanitu, mai na gauna oqo ka lako yani me kauta na taga ni ilavo se na taga ivaqa, ni ivakaro oqo sa baleti ira na ayalodina sa kacivi ira na Kalou ena lotu me baleta na matanitu.
87 Raica, au sa atalai kemudou yani mo dou vunauci ira na kai vuravura ena nodra cakacaka tawadodonu kecega, io mo dou tukuna vei ira na veilewai ena qai yaco mai.
88 Ia ko koya sa aciqomi kemudou, au sa tiko talega kina koi au, ni’u na liu e matamudou. Au na tiko e yasamudou imatau ka tiko tale ga e yasamudou imawi, ia na Yaloqu ena tiko e lomamudou, era na vakavolivoliti kemudou na noqu bagilosi me ra laveti kemudou cake.
89 Ia ko koya sa ciqomi kemudou sa ciqomi au tale ga; raica sai koya ena vakani kemudou, vakasulumi kemudou, ka soli ilavo vei kemudou.
90 Ia ko koya sa vakani kemudou, se vakasulumi kemudou, se soli ilavo vei kemudou, ena sega sara ni acalata na kena isau.
91 Ia ko koya sa sega ni kitaka na veika oqo, sa sega ni noqu tisaipeli; raica a ka oqo dou sa kilai ira kina na anoqu tisaipeli.
92 Ia ko koya sa sega ni ciqomi kemudou, mo dou lako tani duadua mai vua ka asavata na yavamudou ena wai, me wai savasava, na wai katakata se na wai batabata, ka vakadinadinataka vua na Tamamudou o koya sa tiko mai lomalagi, ka kakua tale ni lesu vua na tamata ko ya.
93 Ia mo dou kitaka tale ga vakakina ena veikoro kei na koro lelevu kecega dou sa lako kina.
94 Ia, dou vakasaqaqara vagumatua ka kakua ni soreva; ena ca ki na vale koya, se na koro ko ya se na koro levu koya ka na sega ni ciqomi kemudou, se na nomudou vosa, se na nomudou ivakadinadina me baleti au.
95 Ena ca, au sa kaya tale, ki na vale, se na koro se koro levu koya ka na sega ni ciqomi iko, se na nomu vosa, se na nomu ivakadinadina me baleti au;
96 Koi Au, ko Koya sa aKaukauwa Sara, au sa dodoka yani na ligaqu ki na veivanua ka bvakanakuitataki ira ena vuku ni nodra ccaka ca.
97 Ena lako yani na mate dauveitauvi, ka ra na sega ni kau tani mai vuravura me yacova ni’u sa vakacavara na noqu cakacaka; io ena vakayacori akusarawa ena buladodonu—
98 Me yacova ni ra sa kilai au na tamata kecega sa bula tiko, ko ira na tawavanua kei ira na turaga; io era na veikilai vakaidina kei na Turaga, ka ra aveirai ena matana votu, ia era na tabalaka cake na domodra, ka ia vata ena nodra blagata vata na sere vou oqo:
99 Sa vakalesui Saioni tale mai na Turaga;Io na Turaga sa asereki ira na nona tamata, na bIsireli,Me vaka na cdigitaki ena dloloma soli wale,Ka sa vakayacori ena vakabautaKei na nodra eveiyalayalati na nodra qase.
100 Sa sereki ira na nona tamata na Turaga;Sa avesu ko Setani ka sa oti na nona gauna.Sa soqona vata na ka kecega na Turaga me bdua.Io na Turaga tale ga sa kauti cSaioni sobu mai cake.Sa dlaveti Saioni cake tale ga e vuravura na Turaga.
101 Sa taratara ko avuravura ka vakasucuma mai na nona kaukauwa;Ia na dina sa vakadeitaki e lomana;A sa rekitaki koya ko lomalagi;Ia sa vakaisulu ena blagilagi ni nona Kalou;Ni sa tucake ko koya ena kedra maliwa na nona tamata.
102 Ia na lagilagi kei na vakarokoroko, na kaukauwa kei na lewa,Me nona tiko ga na noda Kalou; ni sa sinai ena aloloma cecere,Na lewa dodonu, na loloma soli wale, kei na bvakacegu,Me sega ni mudu ka sega ni mudu. Emeni.
103 Kei na dua tale, e dina, e dina au sa kaya vei kemudou, ni sa kilikili, ko ira yadua sa lako yani me vunautaka na noqu kosipeli tawavakaiyalayala, kevaka e tiko na nodra dui matavuvale, me ra qai vakauta lesu kina na ilavo e lolomataki vei ira, io me ra vakauta lesu se volia kina na ka era gadreva, me vaka sa vakatakila vei ira na Turaga, raica oqo sa dodonu vei au.
104 Ia ko ira e sega na nodra matavuvale, me ra vakauta na ailavo e soli vakailoloma vei ira vua na bisopi mai Saioni, se vua na bisopi mai Oaio, io me vakatabui ena vakarautaki kei na kena tabaki na ivakatakila, kei na kena tauyavutaki ko Saioni.
105 Ia kevaka e dua na tamata sa solia vua e dua vei kemudou e dua na kote, se dua na kote kei na kena isulu, dou solia sara na nomudou ka makawa vei ira na adravudravua ka lako ena marau.
106 Ia kevaka e dua vei kemudou sa vakasinaiti ena Yalo, me rau asala vata kei na dua sa malumalumu, me vakatataki cake kina ena byalomalua; io ena rawa ni kaukauwa sara kina ko koya.
107 Ia, dou kauti ira era sa tabaki ki na amatabete lailai, dou talai ira yani me ra liu ka lokuca rawa na sota, ka vakarautaka na ilakolako, ka matataki kemudou ena veivanua sa lokuci oti tu ka dou na sega ni tiko rawa kina.
108 Raica, sa vakaoqo na ivakarau eratou a tara cake kina na noqu lotu na noqu iapositolo ena gauna e liu.
109 Ia, me vakayacora ga na tamata yadua na nona itavi, ka cakacakataka na nona ilesilesi; ia me kakua ni kaya na ulu ki na yava ni sa sega ni yaga vua na yava; raica kevaka sa sega na yava ena qai tucake ena cava na yago?
110 Ka vakakina ni gadreva na yago na aveitikina kece sara, me ra na veivakatataki cake vakataki ira, me na taucoko tiko kina na nona cakacaka.
111 Ia raica, e dodonu me ra lako yani na abete levu, ka vakakina o ira na italatala qase, ka vakakina vei ira na bbete lalai; ia me ra lesi na cdikoni kei na divakavuvuli me ra eyadrava tiko na lotu, me ra italatala tudei ena lotu.
112 Ia me veilakoyaki tale ga ko Niueli K. Witini na bisopi, ka sikova na veivavakoso ni lotu, ia me vakasaqarai ira na dravudravua ka avukea na nodra leqa ena nodra bvakayalomalumalumutaki na vutuniyau kei na tamata rogo.
113 Ia me lesia tale ga e dua na nona aitini me vakatulewa ena nona itavi vakayago me vaka na nona veidusimaki.
114 Ia, me lako na bisopi ki na koro levu ko Niu Ioka, kei na koro levu ko Alipani, ka vakakina na koro levu ko Bositoni, ka vunauci ira na tamata ena veikoro lelevu oqori ena rorogo ni kosipeli, ena domo levu, me baleta na aveivakarusai kei na veivakararawataki sa waraki ira tu kevaka era sega ni ciqoma na veika oqo.
115 Ni kevaka era sega ni ciqoma na veika oqo, sa voleka na auwa ni nodra veilewai, ka na alala didi na nodra veivale.
116 Ia me avakararavi vei au ko koya me kakua kina ni bvakamaduataki; ka me kakua ni sega ni kilai ni lutu e dua na cdrau ni uluna ki na qele.
117 Kau sa kaya vei kemudou, na vo ni noqu italai, dou lako yani ena ilesilesi dou sa dui kacivi kina, me vaka sa kilikili kei kemudou, ki na veikoro lelevu kei na veikoro lalai, ka vunauci ira vakadodonu na tamata ena nodra caka cala kecega kei na nodra itovo sega ni vakalou, dou tukuna vakamatata sara vei ira me ra kila na veika vakasisila ka dauveivakarusai ena yaco ena veisiga mai muri.
118 Ni sa kaya na Turaga Kaukauwa, au na ayanaraka vata kei iko na nodra veimatanitu; au na sega walega ni bkuretaka na vuravura, ia ena sakure talega na lomalagi.
119 Ia koi au na Turaga au sa dodoka yani na ligaqu me’u vakatakila na kaukauwa mai lomalagi; dou sa sega ni raica rawa edaidai, ia me tei vakalailai mada dou na qai raica, ka kila ni sai Au, au na alako mai ka blewai ira na noqu tamata.
120 Koi Au na aAlifa kei na Omeka, na ivakatekivu kei na ivakataotioti. Emeni.


text:
E Tiko na Yaca ni Kalou?
Kena iSau Vakaivolatabu
Keda kece e tiko na yacada. Vakacava e tiko tale ga na yaca ni Kalou? E bibi ena veitokani na vakayagataki ni yaca eda dui kilai kina. Ena va tale ga qori nida saga meda veivolekati kei na Kalou?
E tukuna na Kalou ena iVolatabu: ‘O yau o Jiova. Qori na yacaqu.’ (Aisea 42:8) E levu tu na kena icavuti me vaka na Kalou Kaukaua Duadua, Turaga Cecere Duadua, kei na Dauveibuli, ia e ka dokai na nona sureti keda meda vakayagataka na yacana nida masuti koya.—Vakatekivu 17:1; Cakacaka 4:24; 1 Pita 4:19.
E kune ena levu na ivakadewa ni iVolatabu ena Lako Yani 6:3, na yaca ni Kalou. E tukuni kina: ‘Au dau rairai vei Eparama, Aisake, kei Jekope, niu Kalou Kaukaua Duadua, ia me baleta na yacaqu o Jiova, au a sega ni vakatakilai au vei ratou.’
Sa vakayagataki ena veisenitiuri sa oti na vosa vakaPeritania ni yaca ni Kalou na Jiova (Jehovah). E levu na vuku era taleitaka na volavolai ni yaca ni Kalou na “Yahweh,” ia sa kilai raraba na yaca Jiova. E sega ni volai na imatai ni iwasewase ni iVolatabu ena vosa vakaPeritania, a volai ga ena vosa vakaIperiu, na vosa e tekivu wiliki mai na imatau ina imawi. Ena vosa vakaIperiu na yaca ni Kalou e va ga na kena matanivola, יהוה. Na va na matanivola vakaIperiu qo e vakadewataki me YHWH, qai kilai me Tetragrammaton.


text:
WASE 66
Soqo ni Valevakacevaceva e Jerusalemi
-
VEIVAKAVULICI ENA VALENISORO O JISU
Sa kilai levu sara o Jisu me tekivu mai na siga e papitaiso kina. Vica vata na udolu na Jiu era raica na nona cakamana qai teteva na vanua taucoko na itukutuku ni nona cakacaka. Levu gona era mai vaqarai koya ena Soqo ni Valevakacevaceva (se Valetabanikau) e Jerusalemi.
E duidui nodra rai me baleti Jisu na lewenivanua. Eso era kaya: “E tamata vinaka.” Eso tale era kaya: “Sega, e vakacalai ira voli ga na lewenivanua.” (Joni 7:12) Levu na veivosaki va qori e caka ni se qai tekivu na soqo. Ia e sega ni dua e doudou me vosa e matanalevu ena vuku i Jisu, nira rerevaki ira na nodra iliuliu na Jiu.
Ni sa vakacagau tiko na soqo, e gole yani o Jisu ena valenisoro. Era kurabui e levu ena totoka ni nona veivakavulici. Ni sega mada ga ni vuli ena nodra koronivuli na rapai, era veinanuyaka gona na Jiu: “E kila mai vei na tamata qo na iVolatabu, ni sega mada ga ni vuli ena kena koronivuli!”—Joni 7:15.
E tukuna o Jisu: “E sega ni noqu na ka au vakavulica, e nei koya ga e talai au mai. Ke dua e via cakava na loma ni Kalou, ena kila se vu vakalou na noqu ivakavuvuli seu tukuna tiko ga na ka au nanuma.” (Joni 7:16, 17) Ni salavata kei na Lawa ni Kalou na ivakavuvuli i Jisu, e sega kina ni vaqara rogo, e vakalagilagia ga na Kalou.
Sa qai tukuna o Jisu: “E solia vei kemuni o Mosese na Lawa, se cava? Ia e sega ni dua vei kemuni e muria na Lawa. Na cava oni via vakamatei au kina?” Era lecava eso na vulagi era maliwai ira tiko na ilala levu na nodra sasaga na meca i Jisu. Era sega ni vakabauta ni dua ena via vakamatea na qasenivuli va ya. Nira rogoca gona na ka e tukuna o Jisu, era nanuma ni dua na ka e leqa vua. Era kaya: “E curumi iko tiko na timoni. O cei e via vakamatei iko?”—Joni 7:19, 20.
Ena dua veimama na yabaki yani e liu, era via vakamatei Jisu na nodra iliuliu na Jiu ni vakabula e dua na tagane ena Siga ni Vakacecegu. E cavuta sara e dua na ivakaraitaki e vakavure vakasama qai vakavotui kina nodra yalodredre. A vakamacalataka ni vakaroti ena Lawa mera cilivi na gonetagane lalai ena ikawalu ni siga ni nodra sucu, ke donuya mada ga na Siga ni Vakacecegu. Sa qai tarogi ira: “Ke cilivi e dua na tagane ena siga ni vakacecegu me muri kina na Lawa e vola o Mosese, na cava oni qai cudruvi au kina niu vakabula e dua na tagane ena siga ni vakacecegu? Ni kua ni vakalewa na ka ena kena irairai ga e sau, ia moni lewa ga vakadodonu.”—Joni 7:23, 24.
Era kaya na lewe i Jerusalemi era kila vinaka na ituvaki: “E sega ni tagane qo era vaqara tiko [na iliuliu] mera vakamatea? Ia raica! E vosa tiko e matanalevu, era sega ni tukuna vua e dua na ka. Vakacava, era se sega ni vakadeitaka na iliuliu ni o koya ga qo na Karisito?” Era rairai sega ni vakabauta na lewenivanua ni o Jisu na Karisito, era kaya: “Eda kila na vanua e lako mai kina na tagane qo, ia ni lako mai na Karisito, e sega ni dua ena kila na vanua e lako mai kina.”—Joni 7:25-27.
Sa qai sauma o Jisu ena valenisoro: “Oni kilai au kei na vanua au lako mai kina. Au sega ni lako mai ena noqu lewa ga, ia e bula dina o koya e talai au mai, oni sega ni kilai koya. Au kilai koya niu matataki koya, ni o koya ga e talai au mai.” (Joni 7:28, 29) Era mani via vesuki koya me bala i valeniveivesu se me vakamatei. Ia e sega ni yaco na lomadra ni se bera na gauna me mate kina.
Ia e levu era vakabauti Jisu. E dodonu ga mera cakava qori ni sa taubale e delaniwai, vakaruruya na cagi, vakani ira vakacakamana Joni 7:31.na vica vata na udolu ena vica ga na madrai kei na ika, vakabulai ira na tauvimate, era lako rawa na lokiloki, era rai na mataboko, vakabulai na vukavuka, e vakaturi ira mada ga na mate. Io, sa rauta mera taroga: “Ni yaco mai na Karisito, vakacava ena levu na nona cakamana ni vakatauvatani kei na tagane qo?”—
Nira rogoca na Farisi na ka era tukuna qori na ilala levu, era duavata sara kei ira na iliuliu ni bete mera talai ira na ovisa mera vesuki Jisu.


text:
IDONISIA
Na Soqo Guiguilecavi Dredre
ERA gole ina korolevu o Bandung, West Java ena 15-18 Okosita, 1963, e vica vata na drau na dautukutuku e Idonisia kei na le 122 mai vanuatani. Era lai tiko ena imatai ni soqo cokovata ni veimatanitu me vakayacori e Idonisia e kena usutu na “Everlasting Good News.”
Era sotava e levu na ituvaki dredre na mataveitacini ena nodra vakavakarau ina soqo qori. Kena ivakaraitaki, e veisau vakatolu na vanua ni soqo ena vuku ni kena marautaki e Idonisia na tugalala ni matanitu. Eso na tacida era veisautaka na nodra ituvatuva nira vakatubura ena 400 na pasede na vakailesilesi na isau ni vodovodo ni sa tubu na isau ni iyaya. E taubale me ono na siga e dua na tacida me lai tiko ena soqo. Era vosota na le vitusagavulu mai Sulawesi na oso ni waqa, na moce kei na dabe vakaca ena lima na siga era soko voli kina. Mera yaco rawa ga ina vanua ni soqo.
Era marau na mataveitacini e Idonisia nira sotavi ira na tacidra mai vanuatani, wili kina e rua na lewe ni ilawalawa dauvakatulewa, o Frederick Franz kei Grant Suiter. E kaya e dua na tacida tagane mai vanuatani: “Era mamarau qai matadredredre tu ga na mataveitacini eke.”
Era le 750 vakacaca na tiko ena soqo, ra qai papitaiso e le 34. E kaya o Ronald Jacka: “Oti na soqo vakairogorogo qori, era taura na dina e levu na tataleitaki. E uqeti ira tale ga na tacida e Idonisia mera gumatuataka sara na cakacaka ni Kalou.”


text: 7 Ni tara oti ga na bai+ au vakaduria sara na katuba,+ era qai lesi na ivakatawa ni matamata,+ o ira na daulagasere,+ kei ira na Livai.+2 Au lesi Ananai na taciqu me lewai Jerusalemi kei Enanaia+ na turaga ni Koronivalu,+ ni turaga nuitaki qai doka* vakalevu na Kalou dina+ ni vakatauvatani kei na levu tale.3 Au mani kaya vei rau: “Me kua ni dola na matamata kei Jerusalemi me yacova ni katakata na siga, ia nira yadra tiko mera sogota na katuba ra qai lokata. Drau lesi ira na lewe i Jerusalemi mera yadra, mera dui yadrava na vanua era lesi kina kei na mata ni nodra dui vale.”4 E raba na koro qai levu, era lewe lailai na tamata era tiko kina,+ se sega tale ga ni tara tale na vale.5 Ia e uqeta na lomaqu na noqu Kalou meu kumuni ira na turaga kei ira na ivukevuke ni turaga, kei ira na lewenivanua me volai na yacadra ena ivolanikawa.+ Au qai kunea e dua na ivolanikawa e nodra na lako mai liu, au raica ni volai kina:6 Qo o ira na lewe ni yasana era lako cake mai na nodra tu vakabobula ni a kauti ira vakavesu o Tui Nepukanesa+ e Papiloni,+ era qai lesu ina nodra dui koro e Jerusalemi kei Juta,+7 o ira na lako vata mai kei Serupepeli,+ Jesua,+ Niemaia, Asaraia, Reamaia, Neamani, Motekai, Pilisani, Misipereci, Pikivai, Niumi, kei Pena.Na kedra iwiliwili na tagane ni Isireli:+8 o ira na luvei Parosi era le 2,172;9 o ira na luvei Sefataia era le 372;10 o ira na luvei Era+ era le 652;11 o ira na luvei Peaci-moapi+ era luvei Jesua kei Joapi+ era le 2,818;12 o ira na luvei Ilama+ era le 1,254;13 o ira na luvei Satu era le 845;14 o ira na luvei Sakai era le 760;15 o ira na luvei Punui era le 648;16 o ira na luvei Pepai era le 628;17 o ira na luvei Asikati era le 2,322;18 o ira na luvei Etonikami era le 667;19 o ira na luvei Pikivai era le 2,067;20 o ira na luvei Atini era le 655;21 o ira na luvei Ateri ena vuvale i Esekaia era le 98;22 o ira na luvei Asumi era le 328;23 o ira na luvei Pisai era le 324;24 o ira na luvei Arifi era le 112;25 o ira na luvei Kipioni+ era le 95;26 o ira na turaga ni Peceliema kei Nitofa era le 188;27 o ira na turaga ni Anacoci+ era le 128;28 o ira na turaga ni Peci-asimavece era le 42;29 o ira na turaga ni Kiriaci-jiarimi,+ Kifira kei Pieroci+ era le 743;30 o ira na turaga ni Rama kei Kipa+ era le 621;31 o ira na turaga ni Mikimasi+ era le 122;32 o ira na turaga ni Peceli+ kei Ai+ era le 123;33 o ira na turaga ni Nipo kadua era le 52;34 o ira na luvei Ilama kadua era le 1,254;35 o ira na luvei Erimi era le 320;36 o ira na luvei Jeriko era le 345;37 o ira na luvei Lota, Atiti, kei Ono+ era le 721;38 o ira na luvei Sena era le 3,930.39 O ira na bete:+ o ira na luvei Jitaia ena vuvale i Jesua era le 973;40 o ira na luvei Ima era le 1,052;41 o ira na luvei Pasuri+ era le 1,247;42 o ira na luvei Erimi+ era le 1,017.43 O ira na Livai:+ o ira na luvei Jesua ena vuvale nei Katimieli+ vei ira na luvei Otiva era le 74.44 O ira na daulagasere:+ o ira na luvei Esafa+ era le 148.45 O ira na ivakatawa ni matamata:+ o ira na luvei Salumi, o ira na luvei Ateri, o ira na luvei Talimoni, o ira na luvei Akupi,+ o ira na luvei Etita, o ira na luvei Sopai era le 138.46 O ira na dauveiqaravi ena valenisoro:*+ o ira na luvei Saia, o ira na luvei Esufa, o ira na luvei Tapaoci,47 o ira na luvei Kirosi, o ira na luvei Sia, o ira na luvei Patoni,48 o ira na luvei Lipina, o ira na luvei Ekapa, o ira na luvei Salimai,49 o ira na luvei Anani, o ira na luvei Kiteli, o ira na luvei Keari,50 o ira na luvei Riaia, o ira na luvei Risini, o ira na luvei Nikota,51 o ira na luvei Kasami, o ira na luvei Usa, o ira na luvei Pasea,52 o ira na luvei Pesai, o ira na luvei Meunimi, o ira na luvei Nifusesimi,53 o ira na luvei Pakipuki, o ira na luvei Ekufa, o ira na luvei Ariuri,54 o ira na luvei Pasilice, o ira na luvei Meita, o ira na luvei Arisa,55 o ira na luvei Parikosi, o ira na luvei Sisera, o ira na luvei Tima,56 o ira na luvei Nisia, o ira na luvei Etifa.57 Na luvedra na dauveiqaravi nei Solomoni:+ o ira na luvei Sotai, o ira na luvei Sofereci, o ira na luvei Piraita,58 o ira na luvei Jala, o ira na luvei Tarikoni, o ira na luvei Kiteli,59 o ira na luvei Sefataia, o ira na luvei Atili, o ira na luvei Pokerece-asipaimi, o ira na luvei Emoni.60 O ira kece na dauveiqaravi+ ena valenisoro,* kei na luvedra na dauveiqaravi i Solomoni era le 392.61 Qo o ira na lako cake mai Telimela, Teliarisa, Kirupi, Atani kei Ima, ia era sega ni vakadinadinataka rawa na mataqali nei tamadra kei na nodra kawa, se ra Isireli+ se sega:62 o ira na luvei Tilaia, o ira na luvei Topaia, o ira na luvei Nikota era le 642.63 O ira na bete: o ira na luvei Apaya, o ira na luvei Akose,+ o ira na luvei Pasilai e vakawatitaka e dua na luvena yalewa o Pasilai+ na kai Kiliati qai vakatokai ena yacadra.64 O ira qo era vaqara na kedra itukutuku me kilai na nodra iyatukawa, ia era sega ni kunea era mani sega ni vakadonui mera veiqaravi vakabete.*+65 E kaya vei ira na kovana*+ nira na sega ni kania na veika savasava+ sara me yacova ni basika e dua na bete e vakayagataka na Urimi kei na Camimi.+66 O ira kece na lewe ni ivavakoso era le 42,360;+67 era sega ni wili kina na nodra tagane kei na yalewa bobula,+ era le 7,337, era le 245 na nodra tagane kei na nodra yalewa daulagasere.+68 Na nodra ose e 736, na nodra meule e 245,69 na nodra kameli e 435, na nodra asa e 6,720.70 Eso na turaga ni mataqali i tamadra era soli me baleta na cakacaka.+ Na kovana* e solia ina valeniyau e 1,000 na drakema* koula, e 50 na boulu, e 530 na isulu balavu ni bete.+71 Eso vei ira na turaga ni mataqali era solia ina valeniyau me baleta na cakacaka e 20,000 na drakema koula kei na 2,200 na mina* siliva.72 Era solia na vo ni lewenivanua e 20,000 na drakema koula, e 2,000 na mina siliva, kei na 67 na nodra isulu balavu na bete.73 O ira na bete, o ira na Livai, o ira na ivakatawa ni matamata, o ira na daulagasere,+ eso na lewenivanua, o ira na dauveiqaravi ena valenisoro,* kei ira kece na vo ni Isireli* era lai vakaitikotiko ena nodra koro.+ Ni sa ikavitu ni vula,+ era tiko na Isireli ena nodra dui koro.+


text: 2 “Na ivakaro qo e baleti kemuni na bete.+2 Ke oni sega ni rogoca, oni sega ni tugana e lomamuni moni vakalagilagia na yacaqu,” e kaya o Jiova ni lewe vuqa,* “Au na cudruvi+ kemuni, au na veisautaka me ca na ka oni vakalougatataki kina.+ Io au sa vakacacana na veivakalougatataki, ni oni sega ni tugana e lomamuni.”3 “Raica! Au na vakacacana* na sorenikau o kaburaka,+ au na kaburaka e matamuni na denimanumanu, na denimanumanu ni nomuni soqo, oni na kau kina.*4 Oni na qai kila niu vakaroti kemuni ena ivakaro qo me dei tiko ga kina na noqu veiyalayalati kei Livai,”+ e kaya o Jiova ni lewe vuqa.5 “Na noqu veiyalayalati kei koya e baleta na bula kei na vakacegu au solia vua kei na vakarokoroko. E rokovi au o koya, io e doka na yacaqu.6 E tiko e gusuna na lawa* ni dina,+ e sega sara ni laurai e tebenigusuna e dua na ka tawadodonu. E lako vata kei au o koya ena vakacegu kei na yalododonu,+ e saumaka e levu mai na nodra cakacala.7 E dodonu me taqomaka na kilaka na tebenigusuna na bete, o ira na lewenivanua mera qara mai gusuna na lawa,*+ ni o koya na italai nei Jiova ni lewe vuqa.8 “Ia o kemuni oni sa gole tani mai na sala. Oni vakavuna mera tarabe e levu ena lawa.*+ Oni vakacacana na veiyalayalati i Livai,”+ e kaya o Jiova ni lewe vuqa.9 “O koya gona au na cakava moni beci, moni lolovira vei ira na lewenivanua kece ni oni sega ni muria na noqu ivalavala, ia oni veivakaduiduitaki ena kena muri na lawa.”+10 “E sega ni dua ga na tamada kece?+ E sega ni dua ga na Kalou e buli keda? Na cava ga eda veivakaisini tiko kina vakataki keda,+ nida vakacacana na nodra veiyalayalati na tukada?11 E veivakaisini o Juta, sa vakayacori na ka vakasisila e Isireli kei Jerusalemi. E beca o Juta na savasava* i Jiova,+ na ka e dau taleitaka, e kauta me watina na luvena yalewa na kalou tani.+12 O Jiova ena muduka mai na valelaca nei Jekope e dua e vakayacora qori, se mani o cei* e vakacaboisoro vei Jiova ni lewe vuqa.”+13 “Qo e dua tale* na ka oni vakayacora, e tini robota kina na icabocabonisoro i Jiova na wainimata, na tagi kei na rarawa, e mani sega ni kauaitaka o koya na nomuni isoro, se vakadonuya e dua na ka mai ligamuni.+14 Oni kaya, ‘Ena vuku ni cava?’ Ni o Jiova ga e ivakadinadina vei iko kei na watimu o vakawatitaka ni o se cauravou, o koya o vakaisina, ia na kemu isa o koya, e watimu ni veiyalayalati.*+15 Ia e dua ga e sega ni cakava, ni se vo tiko vua na yalo ni Kalou. Na cava a vaqara tiko o koya? Na luve ni Kalou. Ia moni qarauna na lomamuni, me kua ni dua e vakaisina na watina e vakawatitaka ni se cauravou.16 Niu cata na veisere,”+ e kaya o Jiova na Kalou ni Isireli, “kei koya e ubia na nona isulu ena itovo voravora,”* e kaya o Jiova ni lewe vuqa. “Moni qarauna na lomamuni, moni kua ni veivakaisini.+17 “Oni vakaocai Jiova ena ka oni tukuna.+ Ia oni kaya, ‘Keimami vakaocai koya vakacava?’ Oni kaya, ‘E vinaka ena mata i Jiova o ira kece era caka ca tiko, e taleitaki ira o koya,’+ se oni kaya, ‘I vei na Kalou ni lewadodonu?’”


text:
WASE 2
Me Vinaka Noda Lewaeloma Nida Qaravi Kalou
“Me vinaka tiko ga na nomuni lewaeloma.”—1 PITA 3:16.
1, 2. Na cava e vinakati kina na idusidusi ni o gole ena vanua o sega ni kila? Na idusidusi cava e solia tu o Jiova?
VAKASAMATAKA mada ni o taubale tiko ena vanua dravuisiga. E veisau tiko ga na irairai ni vanua ena kaukaua ni cagi ni liwava na nuku. O rawa sara ga ni sese. O na kila vakacava na vanua mo muria? O na vinakata na veidusimaki. O rawa ni vakayagataka na kabasi, na matanisiga kei na kalokalo, na mape, dua na idusidusi ni veitosoyaki na GPS (GlobalPositioning System), se dua e kila vinaka na vanua dravuisiga. E vinaka me tiko e dua na nomu idusidusi, ni rawa ni vakabulai iko nomu kila na vanua o muria tiko.
2 Levu na ka dredre eda sotava, ia so na gauna eda sega ni kila na ka meda cakava. E solia o Jiova na lewaeloma me dusimaki keda. (Jemesa 1:17) Meda dikeva mada se cava na lewaeloma kei na ka e cakava. Eda na vulica tale ga na sala meda vakavulica kina noda lewaeloma, na vuna meda kauaitaka kina nodra lewaeloma eso tale, kei na sala e vinaka cake kina na bula ni savasava na lewaeloma.
NA LEWAELOMA KEI NA KA E CAKAVA
3. Na cava na noda lewaeloma?
3 Na noda lewaeloma e isolisoli talei i Jiova. Eda rawa ni vakayagataka meda vakalewa kina na ka e donu kei na ka e cala. Na vosa vaKirisi ni “lewaeloma” ena iVolatabu e kena ibalebale “nona kilai koya e dua.” Eda na rawa ni dikevi keda ke vinaka na noda lewaeloma. E rawa ni vakaraitaka na ka dina e tiko e lomada kei na noda vakanananu. E rawa ni dusimaki keda ina ka vinaka da qai gole tani mai na ca. Ena vakamarautaki keda tale ga nida vakatulewa vakayalomatua se beitaki keda nida vakatulewa cala.—Raica na iKuri ni iVakamacala 5.
4, 5. (a) Na cava e yaco ni rau vakalecalecava o Atama kei Ivi na nodrau lewaeloma? (b) Tukuna na ivakaraitaki vakaivolatabu me baleta na cakacaka ni lewaeloma.
4 Eda rawa ni vakatulewataka meda rogoca na ka e tukuna na noda lewaeloma se me kua. E digia o Atama Vakatekivu 3:7, 8) A uasivi na nodrau lewaeloma, rau kila tale ga ni cala me rau talaidredre vua na Kalou, ia erau digia me rau vakalecalecava.kei Ivi me rau kua ni rogoca na nodrau lewaeloma, rau mani valavala ca kina. Oti ya rau qai kila ni rau sa cala, ia sa bera. Rau sa talaidredre vua na Kalou. (
5 Ena yasana adua, levu na tamata ivalavala ca era vakarorogo ina nodra lewaeloma. E ivakaraitaki vinaka o Jope. Ni vakatulewa vinaka e kaya kina: “Ena sega ni beitaki au na lomaqu ena gauna kece ni noqu bula.” (Jope 27:6) Ni cavuta o Jope na “lomaqu,” e tukuna tiko na nona lewaeloma, nona vakalewa na ka e dodonu kei na ka e cala. Ia o Tevita e vakalecalecava na nona lewaeloma ena so na gauna qai talaidredre vei Jiova. Oti ya sa qai vaka me ‘vakaleqai koya’ tiko na ora ni lomana. (1 Samuela 24:5) Na lewaeloma i Tevita e tukuna tiko vua ni cala na ka e cakava. Ni vakarogoca na nona lewaeloma, e vulica kina me kua ni cakava na cala vata ga ya.
6. Na cava eda kaya kina ni loloma ni Kalou na lewaeloma?
6 O ira mada ga na sega ni qaravi Jiova era kila ni tiko na ka e dodonu kei na ka e cala. E tukuni ena iVolatabu: ‘Na veika era vakananuma e beitaki ira se vakadonui ira.’ (Roma 2:14, 15) Me kena ivakaraitaki, levu era kila ni cala na laba se butako. Ia era sega ni kidava nira sa vakarorogo sara tiko ga ina nodra lewaeloma, na nodra rawa ni vakalewa na ka e dodonu kei na ka e cala e biuta e lomadra o Jiova. Era sa muria tiko na ivakavuvuli ni Kalou, se na yavu ni ka dina e vakarautaka vei keda o Jiova meda digidigi kina vakavinaka.
7. Na cava ena cala kina ena so na gauna na noda lewaeloma?
Vakatekivu 39:1, 2, 7-12) Ena vinakati me vakavulici. Me vukei keda, e vakarautaka o Jiova na yalona tabu kei na ivakavuvuli vakaivolatabu. (Roma 9:1) Meda dikeva mada qo na sala meda vakavulica kina noda lewaeloma.7 Ena dau cala noda lewaeloma ena so na gauna. Me kena ivakaraitaki, e rawa ni vakaleqa noda lewaeloma na noda vakanananu kei na ivakarau ni lomada ivalavala ca, qai dusimaki keda cala. Ena sega ni tu tu ga me vinaka noda lewaeloma. (
VAKAVULICI NI LEWAELOMA
8. (a) Ena tara vakacava noda lewaeloma na ivakarau ni lomada? (b) Na cava meda taroga ni bera nida vakatulewa?
8 Era nanuma eso ni nodra vakarorogo ina nodra lewaeloma e kena ibalebale mera muria na ivakarau ni lomadra. Era nanuma ni rawa nira cakava na ka ga era vinakata, me donu ga vei ira. E sega ni uasivi na ivakarau ni lomada, e rawa tale ga ni vakacalai keda. Na kaukaua ni ka eda vakila e lomada ena tara na noda lewaeloma. E tukuna na iVolatabu: “E dau veivakaisini duadua ga na loma ni tamata qai rerevaki. O cei me kila rawa?” (Jeremaia 17:9) Eda na lai nanuma kina ni donu eso na ka, ke mani cala mada ga. Me kena ivakaraitaki, ni bera ni tavuki ina lotu vaKarisito o Paula, a dau nanuma tu ni donu nona vakararawataki ira vakalevu na tamata ni Kalou. E nanuma ni vinaka tu na nona lewaeloma. E qai tukuna e muri: “Ni o Jiova ga e lewai au.” (1 Korinica 4:4; Cakacaka 23:1; 2 Timoci 1:3) Na gauna ga e vulica kina o Paula na ivakarau ni nona rai o Jiova ena ka e cakava tiko, e kila sara ni dodonu me veisau. Matata gona e ke, ni bera nida cakava e dua na ka, e dodonu meda taroga, ‘Na cava e vinakata vei au o Jiova?’
9. Na cava na ibalebale ni rerevaka na Kalou?
9 Nida lomana e dua, eda na sega ni via vakacudrui koya. Eda na sega tale ga ni via vakacudrui Jiova nida lomani koya. Me vu gona mai lomada na noda rere se noda dokai koya. Eda na dikeva qori ena ivakaraitaki i Niemaia. A sega ni via vakayagataka na nona itutu vakovana me vutuniyau kina. Na vuna? E tukuna ni “doka” na Kalou se ‘rerevaki’ koya. (Niemaia 5:15; vmr) A sega ni via cakava e dua na ka o Niemaia me vakacudrui Jiova kina. Me vakataki Niemaia, eda na rere ni vakacudrui Jiova nida cata na caka cala. Eda rawa ni vulica na ka e vakamarautaki Jiova nida dau wili iVolatabu.—Raica na iKuri ni iVakamacala 6.
10, 11. Na ivakavuvuli vakaivolatabu cava ena vukei keda meda vakatulewa vinaka ena gunuvi ni alakaolo?
10 Me kena ivakaraitaki, de dua ena vinakati vua e dua na lotu vaKarisito me vakatulewataka me gunu alakaolo se kua. Na ivakavuvuli cava ena vukei koya me vinaka na nona vakatulewa? Qo eso na ivakavuvuli: E sega ni vakacala na iVolatabu na gunu alakaolo. E vakamacalataka ga ni waini e isolisoli ni Kalou. (Same 104:14, 15) O Jisu e vakaroti ira ga na nona imuri mera kua ni “gunu vakasivia.” (Luke 21:34) Qai tukuna o Paula vei ira na lotu vaKarisito me kua na “marau vakalialia kei na mateni.” (Roma 13:13) E tukuna ni o ira na daumateni “era na sega ni rawata na Matanitu ni Kalou.”—1 Korinica 6:9, 10.
11 De rawa ni tarogi koya e dua na lotu vaKarisito: ‘E * Vakacava, au se rawa tiko ga ni marau kei ira na noqu itokani ke sega na alakaolo?’ Eda rawa ni kerei Jiova meda digidigi vakayalomatua. (Wilika Same 139:23, 24.) Noda cakava qori eda sa vakavulica noda lewaeloma me salavata kei na ivakavuvuli vakaivolatabu. Eda na dikeva qo e levu tale na ka e okati kina.bibi meu vakayagataka na alakaolo? Au dau vakayagataka meu rawa ni vakacegu? Au vakayagataka meu yalodei kina? Au rawa ni lewa na levu ni ka au gunuva kei na levu ni gauna au gunu kina?
KAUAITAKA NA NODRA LEWAELOMA ESO TALE
12, 13. Na cava e duidui kina na noda lewaeloma? Eda na raica vakacava na duidui qo?
12 E sega ni tautauvata kece na noda lewaeloma. De vakatara na nomu lewaeloma mo cakava e dua na ka e sega ni donu vua e dua tale. Me kena ivakaraitaki, de o digia mo gunu alakaolo, ia e vakatulewataka e dua tale me kua. Na cava ena duidui kina nodrau vakatulewa e le rua ena tikina qori?
13 E dau yavutaki ena isususu, na rai ni vuvale, na ka e sotavi, kei na so tale. De digia e dua me sa kua sara ga ni gunu alakaolo ena vuku ni nona sega ni dau lewa vinaka na nona gunu e liu. (1 Tui 8:38, 39) Vakacava ke o solia e dua na bilo alakaolo vua e dua qai sega ni taura, na cava o na cakava? O na cudru? O na surevaka tiko ga? Vakacava o na saga mo kila se cava e bese kina? Sega, baleta ni o doka na nona lewaeloma.
14, 15. Na ituvaki cava a yaco ena gauna i Paula? Na ivakasala vinaka cava e kaya o Paula?
14 E dua na ituvaki a yaco ena gauna ni yapositolo o Paula, e vakaraitaka na duidui ni lewaeloma. Eso na lewenimanumanu e dau volitaki ena makete e vakayagataki ena sokalou lasu qai cabori ina matakau. (1 Korinica 10:25) E sega ni raica o Paula ni cala na kena voli qai laukana. E raica ni kakana kece e solia o Jiova. Ia e duidui na nodra rai na mataveitacini era dau qaravi matakau e liu. Era raica ni cala na laukana ni lewenimanumanu qori. A bau vakasamataka o Paula: ‘E sega ni ca kina noqu lewaeloma. E dodonu meu kania na ka ga au via kania.’
15 A sega ni va qori na rai i Paula. E bibi vua na nodra rai na tacina, e yalorawarawa me vakuai koya kina ena nona dodonu. E tukuna o Paula meda kua ni “nanumi keda ga.” E tomana: “O Karisito mada ga a sega ni nanumi koya ga.” (Roma 15:1, 3) Me vakataki Jisu, o Paula e kauaitaki ira vakalevu eso tale, sega ni veika ga e baleti koya.—Wilika 1 Korinica 8:13; 10:23, 24, 31-33.
16. Na cava meda kua kina ni vakalewa na tacida ena ka e donu ina nona lewaeloma?
16 Vakacava ga ke dua e cakava na ka e donu ina nona lewaeloma, ia e sega ni donu vei iko? Meda qarauna sara meda kua ni veivakalewai da qai togoraka nida donu ga. (Wilika Roma 14:10.) E solia vei keda o Jiova na lewaeloma meda lewai keda ga kina, sega ni so tale. (Maciu 7:1) Eda sega ni vinakata me vu ni veisei ena ivavakoso na noda digidigi. Eda vinakata ga meda uqeta na veilomani kei na duavata.—Roma 14:19.
YAGA NI LEWAELOMA VINAKA
17. Na cava e yaco ena nodra lewaeloma eso?
17 E vola na yapositolo o Pita: “Me vinaka tiko ga na nomuni lewaeloma.” (1 Pita 3:16) Ka ni rarawa nira vakalecalecava eso na ivakavuvuli i Jiova, e sega kina ni cakacaka na nodra lewaeloma. E tukuna o Paula ni mataqali lewaeloma va qori e “vaka e tavuni ena kaukamea katakata.” (1 Timoci 4:2) O sa bau kama vakaca? Ke yaco qori ena vaka ni tavuni na tikiniyagomu ena kaukamea katakata, o na sega ni vakila e dua na ka. Ke dua e caka cala tiko ga, sa na rawa ni “tavuni” tu nona lewaeloma, yaco na gauna sa na sega tale ni cakacaka.
18, 19. (a) Na cava e vakavulici keda kina na ora ni lomada kei na ka eda madualaka? (b) Na cava eda rawa ni cakava ke ora na lomada ina cala eda sa veivutunitaka?
18 Ni ora na lomada, ena rawa ni tukuna tiko noda lewaeloma ni dua na ka eda cakava cala. Qori ena uqeti keda meda liaca na ka eda cakava da qai muduka sara. Eda vinakata meda vuli mai kina da qai kua ni cakava tale. Me kena ivakaraitaki, ni valavala ca o Tui Same 51:1-19; 86:5; raica na iKuri ni iVakamacala 7.Tevita, e uqeti koya nona lewaeloma me veivutuni. E cata na ka e cakava qai vakadeitaka me talairawarawa vei Jiova ena veigauna se bera mai. Ena ka e sotava ya o Tevita e rawa kina ni tukuna me baleti Jiova ‘ni vinaka qai tu vakarau me veivosoti.’—
19 De so e se ora tiko na lomadra ena cala makawa ni oti mada ga nodra veivutuni. E rawa ni ka mosimosi qori, e rawa tale ga nira nanuma nira sa tawayaga. Ke o dau va qori ena so na gauna, nanuma tiko ni o na sega ni veisautaka rawa na ka sa yaco oti. Ke sega ni matata vei iko ena gauna ya na ka e dodonu se cala, sa vosoti iko vakadua o Jiova, sa bokoci tale ga na valavala ca ya. O sa savasava ena mata i Jiova, o kila 1 Joni 3:19, 20.) Kena ibalebale ni nona loloma kei na nona veivosoti e uasivia na ka e ora voli kina na lomada se na ka eda madualaka. O rawa ni vakadeitaka ni sa vosoti iko o Jiova. Ni dua e ciqoma na veivosoti i Jiova, ena vakacegu na nona lewaeloma, ena marau tale ga ni qarava tiko na Kalou.—1 Korinica 6:11; Iperiu 10:22.tale ga ni o sa cakava tiko ena gauna qo na ka dodonu. De dua e beitaki iko tiko ga na lomamu, ia e kaya na iVolatabu: “Ni uasivia na lomada na Kalou.” (Wilika
20, 21. (a) Ena vukei iko vakacava na ivola qo? (b) Na galala cava e solia vei keda o Jiova? Meda vakayagataka vakacava?
20 E vakarautaki na ivola qo me vukei iko mo vakavulica na nomu lewaeloma me rawa ni vakasalataki iko, qai taqomaki iko ena gauna dredre qo. Ena vukei iko tale ga mo muria na ivakavuvuli vakaivolatabu ena levu na ituvaki. Macala ga ni sega ni rawa ni tuvani ena ivola qo e dua na lisi ni ka me caka ena ituvaki kece. Eda muria “na lawa i Karisito,” e yavutaki ena ivakavuvuli ni Kalou. (Kalatia 6:2) Ke sega ni vakamatatataki e dua na lawa ena dua na ituvaki, e sega ni kena ibalebale meda vakayagataka qori me iulubale ni caka cala. (2 Korinica 4:1, 2; Iperiu 4:13; 1 Pita 2:16) Eda vakayagataka ga na noda galala meda lomani Jiova kina.
21 Nida vakananuma vakatitobu na ivakavuvuli vakaivolatabu da qai muria sara, eda sa vulica meda vakayagataka noda “vakasama” da qai duavata kei na nona rai o Jiova. (Iperiu 5:14) Ena vakavulici kina noda lewaeloma ni dusimaki keda tiko qai vukei keda meda tiko ga ena loloma ni Kalou.
^ para. 11 Era tukuna e levu na vuniwai ni dredre vei ira na daugunu mera lewa na levu ni ka era gunuva. Era vakatututaka na vuniwai mera sa kua sara ga ni gunu alakaolo.


text:
Kuretaki Sichuan city na uneune kaukauwa – Jaina.
Written by Atu Kurumudu on September 6, 2022
Era mai leqa e 21 na lewenivanua ena uneune ka kuretaka na Ceva-I-Ra kei Jaina. Koto na kena kaukauwa ena 6.6 na magnitude.
Yavalata na Yasana levu o Sichuan na uneune oqo ka yaco rauta ni 10km [6miles] ena boto ni qele.
Tukuni nira bale na duru ni cina kei na kena sisi na veidelana.
Gauna mai yaco kina na uneune – a sa davo tiko mai na vakatatabu ni veitosoyaki ena vuku ni Covid19 ena koro turaga kei Sichuan ko Chengdu.
Era vakila ni sakure na veivale lelevu e Chengdu kei na taoni vakaitamera ko Chongqing, ka vakavuna na leqa ni veitaratara ena talevoni.
Na veika a mai yaco oqo – e kauta lesu tale mai na vakanananu ni veika vakadomobula a yaco ena uneune kaukau ka koto ena 8.0-magnitude na kena kaukauwa ka kuretaki Wenchuan ena 2008, kara mai mate kina e 70,000 na lewenivanua.
source:bbc


text:
E Vakaivolatabu na iVakavuvuli ni Letoluvakalou?
Me Download
Kena iSau Vakaivolatabu
E vakavuvulitaka e levu na matalotu na Letoluvakalou. Ia dikeva na ivakamacala ena Encyclopædia Britannica: “E sega ni basika ena Veiyalayalati Vou na vosa na LeToluVakalou se na kena ivakamacala . . . E basika vakamalua ni oti e vicavata na senitiuri qai veiletitaki vakalevu.”
E sega tale ga ni bau tukuni ena iVolatabu ni Kalou e tiki ni Letoluvakalou. Dikeva na veitikinivolatabu qo:
“O Jiova na noda Kalou, e dua ga na Jiova.”—Vakarua 6:4
“O kemuni, na yacamuni ga o Jiova, o kemuni ga oni Cecere Duadua e vuravura taucoko.”—Same 83:18
“Ena rawata na bula tawamudu o koya e vulica tiko ga na veika me baleti kemuni na Kalou dina duadua ga, kei Jisu Karisito oni tala mai.”—Joni 17:3.
“E dua ga na Kalou.”—Kalatia 3:20.
Cava era vakavuvulitaka kina e levu na matalotu na Letoluvakalou?


text:
Wase 75
Na veika sa vakatakilai yani mai vei Josefa Simici na Parofita, mai Emeusi, Oaio, ena 25 ni Janueri, 1832. Na wase oqo e tiko kina e rua na ivakatakila duidui (na kena imatai mai na tikina e 1 ki na 22 kei na kena ikarua ena tikina e 23 ki na 36) ka rau soli ena dua ga na siga. A vakayacori tiko e dua na koniferedi me tokoni ka tabaki kina o Josefa Simici me Peresitedi ni Matabete Levu. E so na italatala qase era a gadreva me ra vulica eso tale na ka me baleta na nodra itavi taumada. A qai tarava mai na veiivakatakila oqo.
1–5, Era na rawata na bula tawamudu na italatala qase yalodina era na vunautaka yani na kosipeli; 6–12, Masulaka me tiko vei iko na Dauveivakacegui, o koya sa vakavuvulitaka na veika kecega; 13–22, Era na lewai ira era sa sega ni vakabauta na nodra itukutuku ko ira na italatala qase; 23–36, Me ra vukei mai na Lotu na nodra matavuvale na daukaulotu.
1 E dina, e dina au sa kaya vei kemudou, koi Au kau sa vosa mai na adomo ni Yaloqu, io na bAlifa kei na Omeka, na nomudou Turaga ka nomudou Kalou—
2 Dou vakatudaliga, koi kemudou dou sa vakadonuya mo dou lako yani ka vunautaka na noqu kosipeli, ka asamaka na noqu bwere ni vaini.
3 Raica, au sa kaya vei kemudou ni sa noqu lewa mo dou lako yani ka kakua tale ni lokuyara, dou kakua tale ga ni avakawelewele ia mo dou cakacaka vagumatua sara—
4 Dou tabalaka cake na domomudou me vaka na rorogo ni davui, ka avunautaka yani na bdina me vaka na ivakatakila kei na ivakaro au sa solia vei kemudou.
5 Ia oqo, kevaka dou sa yalodina tiko ga ena levu na nomudou aivau sila, ia dou na bvakaisalataki ena cvakarokoroko kei na dlagilagi, kei na etawa mate rawa, kei na fbula tawamudu.
6 O koya, au sa kaya vakaidina kina vei Viliame E. Makilelini na noqu tamata, au sa avakasuka na ilesilesi ka’u a lesi koya kina, me lako ki na veivanua mai na tokalau;
7 Ia au sa solia vua e dua na ilesilesi vou kei na ivakaro vou, raica koi Au na Turaga, au sa acudruvi koya ena nona dau bvosakudrukudru e lomana;
8 Ka sa ivalavala ca ko koya, ia au sa vosoti koya, ka’u sa kaya tale vua, Mo lako ki na veivanua ena ceva.
9 Me rau lako vata kei Luke Jonesoni na noqu tamata, io me rau vunautaka yani na veika au sa vakarota vei rau—
10 Ia me rau masuta na yaca ni Turaga me solia mai na aDauveivakacegui, io me na vakavulica vei rau na veika sa kilikili me tu vei rau—
11 Me rau adaumasu tiko ga me rau kakua ni guce; ena veigauna kece erau kitaka vakakina, au na tiko ga kei rau me yacova na ivakataotioti.
12 Raica, oqo na inaki ni Turaga na nomudrau Kalou ena vukumudrau. Ia ena vakakina. Emeni.
13 Kei na dua tale, sa kaya dina vakaoqo na Turaga, me rau lako ko aOsoni Aidi na noqu tamata kei bSamuela H. Simici na noqu tamata, ki na veivanua mai na tokalau, ka vunautaka kina na veika au sa vakarota vei rau; ia kevaka erau sa yalodina kina, au na tiko cvata kei rau me yacova na ivakataotioti.
14 Kei na dua tale, au sa kaya vakaidina vei Laimeni Jonesoni na noqu tamata, kei aOsoni Pereta na noqu tamata, me rau lako talega ena nodrau ilakolako ki na veivanua mai na tokalau; ia raica au na tiko talega vata kei rau, io me yacova na ivakataotioti.
15 Kei na dua tale, au sa kaya vei Asa Dodo na noqu tamata kei Kavusi Wilisoni na noqu tamata, me rau lako talega ena nodrau ilakolako ki na veivanua mai na ra, io me rau vunautaka kina na noqu kosipeli me vaka au sa vakarota vei rau.
16 Ia ko koya sa yalodina ena rawa na ka kecega, io ena alaveti cake ena siga mai muri.
17 Kei na dua tale, au sa kaya vei Metia N. Asaeli na noqu tamata kei Buru Riki na noqu tamata, me rau lako talega ena nodrau ilakolako ki na veivanua ena ceva.
18 Io, me ra lako kece ena nodra ilakolako ko ira oqori, me vaka au sa vakarota vei ira, me ra lako mai na dua na vale ki na dua tale na vale, kei na dua na koro ki na dua tale na koro, ka vakakina mai na dua na koro levu ki na dua tale na koro levu.
19 Ia na vale kecega dou sa curu kina ka ra sa ciqomi kemudou, dou qai biuta koto na nomudou veivakalougatataki ena vale ko ya.
20 Ia na vale kecega dou sa curu kina ka ra sega ni ciqomi kemudou, mo dou qai lako tani kusarawa mai na vale oqori, ka akuretaka na kuvu ni soso mai na yavamudou me ra beitaki kina.
21 Ka na vuabale na nomudou areki kei na marau; ka mo dou kila oqo, ena siga ni veilewai dou na qai blewa na vale oqori, ka cudruva;
22 Raica era na vinaka cake na tawa lotu, ena siga ni lewa, mai vei ira na lewe ni vale oqori; o koya mo dou avakadreta na ivau ni tolomudou ka yalodina tiko ga, ka mo dou rawa kina na ka kecega, ka mo dou laveti cake ena siga mai muri. Sa vakakina. Emeni.
23 Kei na dua tale, sa kaya vakaoqo na Turaga vei kemudou, oi kemudou na italatala qase ni noqu lotu, dou sa solia na yacamudou mo dou kila na lomana me baleti kemudou—
24 Raica au sa kaya vei kemudou, sa nona itavi na lotu me vukea na nodra qaravi na nodra matavuvale, ka vakatalega kina na nodra qaravi na nodra matavuvale o ira era sa kacivi ka sa dodonu me ra talai yani ki vuravura me ra vunautaka na kosipeli ki vuravura.
25 O koya, au sa solia kina vei kemudou na ivakaro oqo, koi Au na Turaga, mo dou raica rawa na vanua me ra vakaitikotiko kina na nomudou matavuvale, kevaka era sa lomasoli kina na wekamudou lewenilotu.
26 Ia ko ira kecega era sa kunea na vanua me ra tiko kina na nodra matavuvale, kei na veitokoni ni lotu me baleti ira, me ra lako kusarawa yani ki vuravura; io ki na tokalau se ki na ra, ki na vualiku se ki na ceva.
27 Ia me ra kerekere ka ra na rawata, tukituki ka na dolavi vei ira, ka na qai vakatakilai vei ira mai cake, io mai vua na aDauveivakacegui, na vanua me ra lako kina.
28 Kei na dua tale, au sa kaya vakaidina vei kemudou, ko koya yadua sa dodonu me aqarava ga na nona bmatavuvale, me qarava ga, me kakua kina ni calata na nona isala vakatui; ia me qarava talega na itavi ni lotu.
29 Ia me ra agumatua ena ka kecega na tamata kecega. Ia na tamata bvakawelewele sa sega na nona tikina ena lotu, vakavo ga kevaka sa veivutuni ka vakadodonutaka na nona ilakolako.
30 Ia, me rau vakaitavi vata ko Simione Kata na noqu tamata kei Ima Erisi na noqu tamata, ena cakacaka;
31 Ka vakatalega kina ko Esera Tea na noqu tamata kei aTomasi B. Masi na noqu tamata;
32 Ka vakatale ga kina ko Airame Simici na noqu tamata kei Rinoli Kauni na noqu tamata;
33 Ka vakatalega kina ko Taniela Sitenitoni na noqu tamata kei Simo Baranisoni na noqu tamata;
34 Ka vakatalega kina ko Silivesita Simici na noqu tamata kei Kitione Kata na noqu tamata;
35 Ka vakatalega kina ko Rakeli Emesi na noqu tamata kei Sitiveni Baneti na noqu tamata;
36 Ka vakatalega kina ko Maika B. Weletoni na noqu tamata kei Iteni Simici na noqu tamata. Io ena vakakina. Emeni.


text:
NACUQU E LEWE NI HSBC DREAM TEAM.
Written by Meliki Kuila on August 30, 2022
Kavetani ni timi ni cauravou lewe yavitu ni noda vanua o Waisea Nacuqu e dua vei ira na lewena na HSBC 7s ‘Dream Team’, ni oti na kena laurai na vakasakiti ni nona qitoqito ena buturara ni rakavi lewe yavitu mai na yabaki 2021-2022.
Nacuqu e ratou lewena vata na ‘HSBC DREAM TEAM’ kei Corey Toole kei Malouf mai na timi ni Australia, Marcos Moneta kei Luciano Gonzalez mai na timi ni Argentina, Terry Kennedy mai Ireland kei Zain Davids mai na timi ni South Africa.
Toole e a ciqoma na ‘Rookie of the Year Award’ kei na DHL Impact Player Award, ka taura o Kennedy na “Top Try-Scorer”.
VureVure: fijivillage
Vakarorogo tikoga mai ena VITIFM 92.2/92/92.6 FM


text: 35 E vosa o Jiova vei Jeremaia ena gauna i Jioiakimi+ na luvei Josaia na tui Juta, e kaya:2 “Mo lako ina nodra vuvale na luvei Rekapi+ mo vosa vei ira, mo kauti ira mai ina vale i Jiova ena dua na rumunikana,* mo solia vei ira na waini mera gunuva.”3 Au mani kauti Jesanaia na luvei Jeremaia na luvei Epasinaia, o ira na tacina, o ira kece na luvena tagane, kei na nodra vuvale taucoko na luvei Rekapi4 ina vale i Jiova. Au kauti ira ina nodra rumunikana na luvei Anani na luvei Ikitalaia, na tamata ni Kalou dina, e volekata na nodra rumunikana na turaga, e toka e cake e toka e ra na rumunikana nei Mesea na luvei Salumi na ivakatawa ni katuba.5 Au biuta eso na bilo waini sinai kei na saqa e matadra na vuvale ni luvei Rekapi, au kaya vei ira: “Moni gunu waini.”6 Ia era kaya: “Keimami na sega ni gunu waini ni vakaroti keimami o Jionatapi*+ na luvei Rekapi na tukai keimami, ‘Moni kua sara ni gunu waini, o kemuni se o ira na luvemuni.7 Moni kua ni tara vale, moni kua ni kaburaka na sorenikau, moni kua ni tea se taukena na loganivaini. Ia moni tiko ga ena valelaca moni bula balavu kina ena vanua oni tiko vulagi kina.’8 Keimami na muria tiko ga na domo i Jionatapi na luvei Rekapi na tukai keimami ena ka kece e vakaroti keimami kina me keimami kua sara ni gunu waini, o keimami, na wati keimami, o ira na luvei keimami tagane kei ira na luvei keimami yalewa.9 Keimami sega ni tara vale me keimami tiko kina, e sega tale ga na neimami loganivaini se were se sorenikau.10 Keimami tiko ga ena valelaca, keimami muria na ka kece e vakaroti keimami kina o Jionatapi* na tukai keimami.11 Ia ni lako cake mai o Tui Nepukanesa* e Papiloni me valuta na vanua,+ keimami kaya, ‘Mai, meda lako i Jerusalemi meda drovaka na nodra mataivalu na Kalitia kei na nodra mataivalu na Siria,’ ia qo keimami sa tiko e Jerusalemi.”12 E qai vosa vei Jeremaia o Jiova, e kaya:13 “Qo na ka e tukuna o Jiova ni lewe vuqa,* na Kalou ni Isireli, ‘Mo lai tukuna vei ira na lewe i Juta kei ira na lewe i Jerusalemi: “Vakacava, au dau vakadreti kemuni moni muria na noqu vosa?”+ e kaya o Jiova.14 “E vakaroti ira na nona kawa o Jionatapi na luvei Rekapi mera kua ni gunu waini, era vakayacora na nona vosa nira sega ni gunu waini me yacova mai na siga qo mera muria na ivakaro nei tukadra.+ Ia au vosa wasoma* vei kemuni oni sega ni rogoci au.+15 Au talai ira tiko ga yani na noqu dauveiqaravi kece na parofita vei kemuni, au talai ira wasoma,*+ au kaya, ‘Yalovinaka, moni dui biuta na nomuni itovo ca,+ moni cakava na ka dodonu! Moni kua ni muria na kalou tani moni qarava. Oni na tiko ga kina ena vanua au solia vei kemuni kei ira na tukamuni.’+ Ia oni sega ni vakatudaliga se rogoci au.16 Era muria na kawa nei Jionatapi na luvei Rekapi na ivakaro nei tukadra e vakaroti ira kina,+ ia o ira na tamata qo era sega ni vakarorogo vei au.”’”17 “Qo na ka e kaya o Jiova na Kalou ni lewe vuqa, na Kalou ni Isireli: ‘Au na kauta mai na ca kece au tukuna ena yacovi Juta kei ira kece na lewe i Jerusalemi,+ niu a vosa vei ira, era sega ni rogoca, au kacivi ira tiko ga, ia era sega ni sauma mai.’”+18 E kaya o Jeremaia ina nodra vuvale na luvei Rekapi: “Qo na ka e tukuna o Jiova ni lewe vuqa, na Kalou ni Isireli, ‘Ni oni talairawarawa ena ivakaro i Jionatapi na tukamuni, oni muria tiko ga na nona ivakaro kece, ni oni cakava na ka kece e vakaroti kemuni kina,19 qo na ka e tukuna o Jiova ni lewe vuqa, na Kalou ni Isireli: “Ena sega ni mudu ena kawa i Jionatapi* na luvei Rekapi na tagane me qaravi au.”’”


text:
NA VALE NI VAKATAWA (ITABATABA E VULICI) Seviteba 2014
O ‘Via Veiqaravi’?
O na vakayacora vakacava qo?
Na Cava o Vakabauta Kina ni Tiko Vei Iko na ka Dina?
Ena veivosakitaki na ulutaga qo eso na vuna era vakabauta kina e levu ni tiko vei ira na iVakadinadina i Jiova na ka dina. Eda na raica tale ga na vuna era vakabauta kina na iVakadinadina i Jiova ni tiko vei ira na ka dina.
Yalodina Vua na Kalou ni o ‘Vakararawataki Vakalevu’
Eda na sotava kece na rarawa nida bula tu ena vuravura i Setani. Na cava eso na iwalewale e vakayagataka o Setani me vakacacani keda kina? Na cava meda cakava meda vakarautaki keda kina?
Ra iTubutubu
—Ni Vakatawai Luvemuni
Nodra itavi na itubutubu mera tuberi luvedra “ena ivakavuvuli kei na ivakasala i Jiova.” (Efeso 6:4) E vakamacalataki ena ulutaga qo e tolu na sala mera vakatawai luvedra kina na itubutubu ra qai vukei ira mera lomani Jiova.
Taro na Dauwiliwili
Vakacava na veika e vakamacalataka na iVolatabu ena Same 37:25 kei na Maciu 6:
iOtioti ni Meca me Vakamalumalumutaki o Mate
O mate kei na ka kece e vakavuna e veivakararawataki dina. Na cava eda mate kina na tamata? Ena ‘vakamalumalumutaki vakacava na iotioti ni meca o mate’? (1 Korinica 15:26) O na raica ena kena isau na lewadodonu i Jiova, nona vuku, vakabibi nona loloma
Dau Nanumi Ira na Veiqaravi Vakatabakidua
Levu na dauveiqaravi i Jiova era gumatua ena veiqaravi vakatabakidua. Na cava eda na cakava meda nanuma kina nodra ‘cakacaka ena vakabauta’ kei na ‘sasaga kece e yavutaki ena loloma’?


text:
24 E qai vakaraitaka vei au o Jiova e rua na sova lolo e tu ena mata ni valenisoro i Jiova, ni kauti ira oti o Tui Nepukanesa* e Papiloni, oya o Jekonaia*+ na luvei Jioiakimi+ na tui Juta kei ira na turaga ni Juta, o ira na matai kei ira na matai ni kaukamea,* e kauti ira mai Jerusalemi i Papiloni.+2 E tiko na lolo vinaka sara ena dua na sova, e vaka na lolo taumada, e tiko ena dua tale na sova na lolo ca sara, e sega ni laukana rawa ni rui ca.3 E qai tarogi au o Jiova: “Na cava o raica tiko Jeremaia?” Au kaya yani: “Na lolo, na lolo vinaka e vinaka sara, ia na lolo ca e ca sara, e sega ni laukana rawa ni rui ca.”+4 E vosa tale vei au o Jiova, e kaya:5 “Qo na ka e tukuna o Jiova na Kalou ni Isireli, ‘Me vaka ga na lolo vinaka qo au na raica mera vinaka na Juta era kau vakavesu, o ira au vakatala ena vanua qo ina nodra vanua na Kalitia.6 Au na vakaraici ira tiko ga mera vinaka kina, au na vakalesui ira mai ena vanua qo.+ Au na tarai ira, au na sega ni basuka, au na tei ira, au na sega ni cavuta.+7 Au na solia vei ira na yalo mera kilai au ni o yau o Jiova.+ Era na noqu tamata, au na nodra Kalou,+ nira na lesu mai vei au ena lomadra taucoko.+8 “‘Ia na lolo ca e sega ni laukana rawa ni rui ca,+ qo na ka e kaya o Jiova: “Ena va qori na noqu raici Tui Setekaia+ e Juta, o ira na nona turaga, o ira na vo ni lewe i Jerusalemi era tiko ena vanua qo kei ira na tiko ena vanua o Ijipita.+9 Au na cakava mera domobulataki, mera ca ina veimatanitu kece e vuravura,+ mera beci, mera bolei, mera vosavakacacataki, mera cudruvi+ ena vanua kece au vakasavi ira kina.+10 Au na tala vei ira na iseleiwau,+ na dausiga, kei na matedewa+ mera mate mada ena vanua au solia vei ira kei na tukadra.”’”
iVakamacala e ra
^ Ipe., “Nepukatiresa,” e dua tale na kena ivolavolai.


text:
YADRA! Nb. 1 2017 | iWali ni Lomabibi
E laurai ena so na vakadidike nira dau lomabibi e levu na itabagone.
Ena wali vakacava na leqa qori?
E vakamacalataki ena “Yadra!” qo e vica na vakatutu ena vukei ira na itabagone era lomabibi, kei na sala mera veivakacegui qai veikaroni kina na itubutubu.
ULUTAGA LEVU
iWali ni Lomabibi
Saga mo kila na ivakatakilakila ni lomabibi kei na veika e rawa ni vakavuna me lomabibi e dua. Era rawa ni veivuke vakacava na itubutubu kei na so tale?
Na Matadredredre
—E Dua na iLoloma Talei
E vaka na mate e dau veitakavi nodra matadredredre na noda itokani se o ira mada ga na vulagi, ena vakamarautaka tale ga na lomada.
NA RAI NI IVOLATABU
Vakalutu
E vica vata na milioni na yalewa bukete era dau muduka dole e veiyabaki na bula i luvedra e se bera ni sucu. E bibi na nona digidigi e dua se na kena vakayacori na ka e dodonu?
“E Tarai Keimami na Nodra Loloma”
A kurei Nepal e dua na uneune ena Vakarauwai, na ika25 ni Epereli, 2015. Era vakaraitaka vakacava na iVakadinadina i Jiova nira dau loloma qai veivukei na lotu vaKarisito dina?
IVAKASALA INA VUVALE
Sala Mo Vakaraitaka Kina na Vakavinavinaka
Ena veivuke vakalevu ena vakawati na nodrau kauaitaka qai vakavinavinakataka na veiwatini na nona itovo vinaka na kedrau isa. Na cava ena vukei iko mo dau vakavinavinaka?
BULA VAKAIDEWADEWA SE BULI?
Na Kadi ni Vanua Dravuisiga
Na kadi qo e dua vei ira na vica ga na manumanu e rawa nira bula ena vanua katakata. E rawa ni bula vakacava ena vanua dravuisiga?
So Tale na Ka
Era Dau Veivuke na iVakadinadina i Jiova ena Leqa Tubukoso?
Wilika na neimami vukei ira keimami vakabauta kei ira eso tale ena gauna ni leqa tubukoso.


text:
NA VALE NI VAKATAWA Epereli 2014 | E Bibi Mo Masu?
Ke sa kila tu na Kalou na ka au vakasamataka kei na ka au cakava, na cava tale meu masu kina? Ena sauma na taro qori na iVolatabu.
ULUTAGA LEVU
Na Cava Eda Masu Kina?
Era dau masu e levu era sega ni vakabauta na Kalou. Na vuna?
ULUTAGA LEVU
E Bibi mo Masu?
Ena sega ni sauma vakacakamana na Kalou na noda masu.
E VEISAUTAKA NA BULA NA IVOLATABU
Noqu Taro Kece e Saumi ena iVolatabu!
Isolina Lamela a sista ni lotu Katolika, a dua tale ga na Kominisi, ia na ka e saga qori e yalolailai ga kina. A sotavi ira na iVakadinadina i Jiova, ra qai vukei koya me kila na inaki ni bula e volai ena iVolatabu.
O na Vorata Vakacava na Veitemaki?
Tolu na ka o rawa ni cakava mo dei kina.
O Bau Kila?
Na cava e rawa ni caka vua na bobula e Roma makawa ke dro? Na cava e sau levu duadua kina na roka lokaloka ni Taia?
Thomas Emlyn—Dauvakaucaca se Tutaka na ka Dina?
Nona vakadidike vakaivolatabu e raici kina vakatani vei ira na nona lewenilotu, e tini tale ga ena mataveilewai na Queen’s Court.
Saumi na Taro Vakaivolatabu
Na lewa vakatui i Jisu ena kauta mai na sautu e vuravura.
So Tale na Ka
Na Cava na iNaki ni Bula?
O bau lomatarotarotaka se, ‘Cava na inaki ni bula?’ Vulica na isaunitaro qori mai na iVolatabu.


text:
ITALANOA 93
Vakania e Levu o Jisu
E DUA na ka rerevaki a yaco. E se qai vakamatei oti ga o Joni na Dauveipapitaiso. E sega ni taleitaki koya o Erotiasa na wati ni tui qai vakacuruvosa vua na tui me musu na ulu i Joni.
E rarawa kina vakalevu o Jisu. Ni lako duadua yani ina veivanua lala, era se muri koya tiko ga na tamata. Ni raici ira o Jisu, e lomani ira sara ga. Sa qai tukuna vei ira na veika e baleta na matanitu ni Kalou, qai vakabulai ira tale ga na tauvimate.
Ni sa yakavi mai era kaya vua na nona tisaipeli: ‘Sa bogi mai, qai lala na vanua oqo. Tukuna vei ira na tamata oqo mera lai voli kedra mai na veikoro voleka.
E kaya o Jisu: ‘Sega ni dodonu mera lako. Solia vei ira e so na ka mera kania.’ E golevi Filipi o Jisu qai taroga: ‘Eda rawa beka ni volia mai vei na kakana me rauti ira?’
E sauma yani o Filipi: ‘Kevaka mada ga mera vakalalai, ena se sau levu tiko ga na kakana.’ E kaya cake mai o Adriu: ‘E tiko vua na gone oqo e lima na madrai kei na rua na ika. Ia ena sega ni rauti ira kece.’
E kaya o Jisu: ‘Tukuna mera dabe ena veico.’ Sa qai vakavinavinakataka na kakana vua na Kalou, qai dovia vakalalai. Era veisoliyaka sara yani na tisaipeli na ika kei na madrai vei ira na lewe 5,000 na tagane kei na vica tale na udolu na yalewa kei na gone. Era kana me yacova sara nira sa mamau. Ni ratou sa kumuna na tisaipeli na kena vo, eratou vakasinaita rawa e 12 na basikete!
Sa qai vodo o Jisu kei iratou na nona tisaipeli ena dua na waqa me ratou takoso yani ena Wasawasa o Kalili. E tubu e dua na draki ca levu ena bogi oya qai yavala vakalevu na waqa. Eratou domobula na tisaipeli. Eratou qai raica tale ga ni dua e lako tiko ena dela ni wai ena lomaloma ni bogi oya. Eratou kaci sara yani ena rere, ni ratou sega ni kila se cava eratou raica tiko.
E kaya mai o Jisu: ‘Dou kua ni rere. O yau ga qo!’ Eratou sega ga ni vakabauta. Sa qai kaya o Pita: ‘Ke sa o kemuni dina qori, Turaga, meu na lako yani vei kemuni.’ Sa qai kaya o Jisu: ‘Lako mai!’ E lako sara yani o Pita e dela ni wai. Sa tekivu lutudromu ni sa rere ia e qai vakabulai koya o Jisu.
Emuri a vakani ira tale ga e udolu o Jisu. Ena gauna oqo e vakayagataka kina e vitu na ibuli madrai kei na so na ika lalai. Era mamau kece kina. E ka marautaki dina nona dau kauaitaki ira na tamata o Jisu. Ni sa na veiliutaki me tui digitaki ni Kalou, eda na sega ni leqataka e dua na ka!


text:
2016
"Vula ikatakata sigalevu soqo o ya" kei na "siga vakamatanitu" sa lako
tiko mai, ni vei iko na kabani luluqa tu ena dua na draki ni bula
festive, vakavutuniyautaki na bula ni tamata cakacaka, me vakavinakataka
cake na cohesion, vutuniyau na itovo vakatubuiyau, na kabani ni kena
tauyavutaki na soqo, na ivakarau tudei ni Riddle, badminton, veidre,
lade dali, kei na so tale.
Droini 1
Na iloloma me baleta na kena ivakarau dodonu na itaviqaravi Riddle, Isa vutuniyau sara! Vakalevu,
e dina ni taleitaki na, tamata kece vata kei na dua na matadredredre ni
marau ena matadra buturara ni liga, e vakaraitaka na duavata kei na
vinaka na tuvatuva ni vakasama ni na vuka ena taba ni ikeli ni
matavuvale.
Droini 2
Na
ilawalawa ni idre, ira tiko na veitabacakacaka vata, cakacaka me baleta
na honours ni veiqaravi, lomaqu, yalolailai na tamata era wavoliti. Na ilawalawa ni itaviqaravi, kei na taucoko e vakaraitaka na noda na kabani na yalo vinaka ka umani ni bolebole.
Droini 3
Badminton
veisotari, se e na levu sara na veitosoyaki ena kedra maliwa na
ivakavuvuli ni kena o ni ulu ni tamata cakacaka ka solia vei ira na
tabadra, era na rawa me vuka, vuka talega ceuceu oqo na tavata e okati
ki na tamata kecega, rawa ni caudre kina tamata cakacaka vakaukauwa.
Mai
na vakayabaki sigalevu vula ikatakata, marautaka ena siga vakamatanitu
na itaviqaravi me rawa kina ni kila na cava na kabani ni veikauwaitaki,
vakatorocaketaka na tamata yalo ni da lewena, vakavinavinakataki tale tu
mai e vuqa na lewe ni vakailesilesi tawakilai, nodra sasaga me ra rawa
kina ni itaviqaravi me e dua na itinitini gugumatua kece. Kena
itinitini, a vuka na gagadre ceuta na vakailesilesi kece e dua na bula
marau sigalevu na vula ikatakata soqo marautaki ni yaloyalo, mamarau
vakacagicagi!